Σύννεφα στον καθρέφτη: Ταξιδεύουν μόνοι\nΤο ήξερα ...πάλι σαχλαμάρες θα περνούσαν από το μυαλό μου. Να, για τα αυτοκίνητα πάλι κάτι σκεφτόμουν. Τα τόσα αυτοκίνητα που διασταυρώνομαι μαζί τους πηγαίνοντας στη δουλειά ή γυρίζοντας στο σπίτι. Η πορεία είναι τόσο αργή που, καθημερινά, μου δίνεται η ευκαιρία να ρίξω το βλέμμα μου πάνω και μέσα σε καμιά εκατοστή αμάξια.\nΜετά από ένα γενικό έλεγχο της εξωτερικής διακόσμησης ( επιγραφές "POWER", αυτοκόλλητα σε σχήμα Κρήτης, κουνελάκια που "το κάνουν", προειδοποιήσεις "don' t follow me- I' m lost") περιεργάζομαι το εσωτερικό τού οχήματος. Γυναίκες, άντρες... καμιά διαφορά. Τσιγάρο στο αριστερό, τηλέφωνο στο δεξί. Σε εγγλέζικα αυτοκίνητα πάει ανάποδα.\nΜε την πείρα που απέκτησα, έμαθα ένα άλλο παιχνίδι. Κοιτάς τον οδηγό και προσπαθείς να μαντέψεις τα μούτρα τού συνοδηγού. Με τον καιρό θα μάθεις να μαντεύεις: Να, σ' αυτόν τον οδηγό ταιριάζει, για συνοδηγός, μια χοντρή που μιλάει συνεχώς κάνοντας τη διαδρομή ατέλειωτη. Στον άλλο ταιριάζει μια ηλικιωμένη, μισοκοιμισμένη - θα μπορούσε να είναι η μάνα του.\nΣτον άλλον, που συναντώ πιο πέρα, ξέρω πως αν κοιτάξω στο κάθισμα δίπλα του θα δω μια γατούλα που φτιάχνει το μέηκ απ της στον καθρέφτη τού σκιαδίου(!) με μπόλικο νάζι. Άλλος πάλι, παρακάτω, στοιχηματίζεις πως θα 'χει στο πλαϊνό κάθισμα κάνα σχολιαρόπαιδο, άλλος ένα γέρο που το κεφάλι του τρέμει σαν κάτι διακοσμητικά σκυλάκια - παλαιομοδίτικο παιχνιδιάρικο αξεσουάρ αυτοκινήτων.\nΠαραμένει, αν και πιστεύω όχι για πολύ ακόμη, μια κατηγορία που δεν την έχω ταξινομήσει ακόμη. Είναι κάτι άνθρωποι που, προσπαθώντας να μαντέψω ποιος κάθεται δίπλα τους συνοδηγός, δεν μου έρχεται στο νου καμιά εικόνα. "Άντε", λέω στον εαυτό μου. "Να το πάρει το ποτάμι, κοίτα στο κάθισμα τού συνοδηγού να δεις τη λύση". Κοιτάζω τότε αλλά να, το ...πρόβλημα δεν είχε λύση. Ταξιδεύουν πάντα μόνοι.\nΑναρτήθηκε από cloudsinthemirror στις 3:35 π.μ.\nμπορείς να διακρίνεις\nκαι ποιοι από αυτούς το επέλεξαν;\nεγώ λέω πως όχι\nαυτά τα πρόσωπα\nμε τον πιο ενδιαφέροντα χάρτη\nτον κρατάν καλά κρυμμένο\n-αν δεν τον έχουν χάσει\nακόμα και από τον εαυτό τους\nπου θα σου τον φανέρωνε..\nΑυτός ο φλας κάνει εύστοχες παρατηρήσεις. Έχει οξύνοια και κρυφοκοιτάζει τους χάρτες. Θα γράψω ένα μυθιστόρημα με τον flash κεντρικό ήρωα.\nΡέημοντ συγνώμη που θα σε δυσαρεστήσω\nαλλά δεν σε κόβω και πολύ έτοιμο\nπρέπει να μάθεις να ξεχωρίζεις τα γένη πρώτα\nσειρά έχουν οι αριθμοί, οι πτώσεις..\nκαι πάει λέγοντας :)\nΑυτοί οι φλας ήθελα να πω.\nΔε βαριέστε ...δε βλέπετε πόσοι εντελώς αγράμματοι γράφουν βιβλία!\nΓι αυτό υπάρχουν οι μύστες τής γλώσσης, όπως εσείς.\nΔεν σε κόβει;\nΚόψε την εσύ κομματάκια, Ρέημοντ.\nΕγώ ένα έχω να πω:\nΌταν δεν "ταξιδέυεις" χρειάζεσαι παρέα!\nΑγαπητοί Tζακ και Ρέημοντ\nπαρακαλώ όπως έλθετε συντόμως\nσε συνεννόηση σχετικώς με τον ορισμό του φύλλου μου..\nώστε να αποκτήσω κι εγώ\nτη δική μου ταυτότητα,\nειδάλως θα στρατολογηθώ\nτης γραφής σας\nώστε να μην χρειάζομαι ταυτότητα\n-όπως λέει μεταξύ αλλων ανείπωτων και ο jo!\nΗ επιμονή στην διασαφήνιση του ΦΥΛΟΥ σου σημαίνει ότι το φύλο σου επηρεάζει τα λεγόμενά σου, Κλαρίς Στάρλινγκ;\nΔρ. Χάνιμπαλ Λέκτερ\nΗ επιμονή στην προσωπικώς και εντέχνως επιμελημένη ανίχνευση φύλου, φύλλων, διαστάσεων και σχήματος σημαίνει πως το ενδεχόμενο να τα επηρεάζει σας δημιουργεί αμηχανία, Δόκτορα;\nΑμηχανία όχι. Υλικό προς πειραματισμό, όμως, ναι. Και το πείραμα ήδη βρίσκεται σε εξέλιξη, χωρίς απρόοπτα.\nσείς είστε ο Δόκτωρ\n...καλύτερα και από μένα\nμέρος του ιδιου πειράματος\nείναι τόσο το προς παρατήρηση αντικείμενο\nόσο και ο παρατηρητής\nοπότε και τα απρόοπτο είναι κάτι\nπου δεν μπορεί να εκτιμηθεί\nπαρά από έναν ακόλουθο παρατηρητή\nκαι μόνο μερικώς...\nεν εξελίξει λοιπόν :)\nΕίπε το μήλο προς τον Νεύτωνα:\n"Ισαάκ, πάλι ακίνητος έμεινες ενόσω εγώ έπιπτα εκ νέου!"


BLACK RAINBOWS - ROCKWAY\nJune 15, 2020 Βασίλης Χατζηβασιλείου Highlights, ΣΥΝΕΝΤΕΥΞΕΙΣ Comments Off on BLACK RAINBOWS\nΣχεδόν δύο δεκαετίες κηρύττει το λόγο του “fuzz rock” σαν άλλος ιεροκήρυκας στα πέρατα του μουσικού κόσμου, με αιχμή του δόρατος τους Black Rainbows και άλλοτε τους Killer Boogie, ενώ πρόσφατα άρχισε να εκφράζεται καλλιτεχνικά και με τους The Pilgrim. Όλα αυτά φυσικά όταν δεν περιοδεύει, δεν ασχολείται με το δικό του label και το booking κομμάτι της εταιρίας και όταν δεν διοργανώνει το δικό του φεστιβάλ. Ο λόγος για τον ιδιαίτερα δραστήριο και ανήσυχο καλλιτεχνικά Gabrielle Fiori, τον ιθύνουν νου πίσω από την Heavy Psych Records. Με αφορμή την πρόσφατη Black Rainbows κυκλοφορία (review) και την επικείμενη των The Pilgrim, αδράξαμε την ευκαιρία να συνομιλήσουμε για τα live streams, τον ίδιο και τη γενικότερη κατάσταση που επικρατεί.\nGabrielle καλώς ήρθες στο Rockway. Ελπίζω να είσαι καλά στην υγεία σου. Πως είναι η κατάσταση εκεί; Έχει αρχίσει να βελτιώνεται προς το καλύτερο;\nΝαι, όπως φαίνεται μέχρι στιγμής όλα πηγαίνουν προς το καλύτερο. Έχουν αρχίσει να λειτουργούν όλα σιγά σιγά, αν και όλοι φοράνε μάσκες. Υπάρχει αρκετός κόσμος, κυρίως οι νεότεροι, που θέλουν να βγουν έξω, ενώ οι υπόλοιποι όχι τόσο και ούτε πηγαίνουν σε εστιατόρια για παράδειγμά. Αλλά σε μερικές εβδομάδες θα μπορούμε να πούμε με βεβαιότητα πως όλα είναι καλά.\nΔυστυχώς βρεθήκατε στο “μάτι του κυκλώνα”, και η σκέψη όλων μας ήταν μαζί σας. Πιστεύεις ότι οι καλλιτέχνες, ειδικά οι μουσικοί, θα αντλήσουν έμπνευση από όλο αυτό; Και θα ακούσουμε μοναδικές μουσικές όταν τελειώσει;\nΔεν είμαι σίγουρος για το αν οι καλλιτέχνες θα αντλήσουν έμπνευση από όλη αυτήν την κατάσταση. Tουλάχιστον για μένα και μέσα από την δική μου εμπειρία, βρήκα τον χρόνο να ξεκουραστώ, να χαλαρώσω λιγάκι και πέρα από την καλλιτεχνική πλευρά να ασχοληθώ και με άλλα επαγγελματικά σχέδια και να επωφεληθώ από αυτές τις πιο χαλαρές στιγμές σε σχέση με τη συνήθη βαριά καθημερινότητα. Κατάφερα να γράψω και να ηχογραφήσω το καινούριο Pilgrim δίσκο, και γενικά είναι καλό να βλέπουμε την θετική πλευρά των πραγμάτων.\nΠριν λίγο καιρό κυκλοφόρησε ο καινούριος σας δίσκος, ο οποίος παρεμπιπτόντως είναι εκπληκτικός. Εάν κρίνω από τις πρώτες ακροάσεις βρίσκεστε σε συνθετικό οίστρο. Ποιες είναι οι εντυπώσεις σας μέχρι τώρα; Και ποιο είναι το feedback που έχετε λάβει μέχρι στιγμής;\nΤο feedback παραδόξως είναι καλό, αν και δεν το περίμενα. Φυσικά δεν είχαμε την ευκαιρία να παίξουμε τον δίσκο ζωντανά στην περιοδεία αλλά ο κόσμος που έμενε σπίτι είχε τον χρόνο να απολαύσει την μουσική μας και να δώσει την απαραίτητη προσοχή. Δεδομένου ότι τα δισκάδικα ήταν κλειστά και πλέον ανοίγουν σιγά-σιγά, πουλήσαμε περισσότερους δίσκους μέσω του site μας. Όσον αφορά το νέο άλμπουμ θεωρώ ότι είναι το καλύτερό μας μέχρι στιγμής, με πολύ καλύτερη παραγωγή από τους προηγούμενους δίσκους και ο κόσμος πραγματικά μπορεί να απολαύσει τον τέλειο Black Rainbows ήχο, ή έστω αυτόν που θεωρούμε εμείς καλύτερο. Και μπορεί να μην γίνονται live, αλλά ο κόσμος ακόμα και από το σπίτι μέσω internet ή από φυσικά format μπορεί να απολαύσει τη μουσική.\nΤο καινούριο άλμπουμ περιλαμβάνει όλα τα στοιχεία που χαρακτηρίζουν τον ήχο σας. Αυτό που “πηγάζει” και από τα τραγούδια και από την παραγωγή είναι μια “ζεστασιά” και μια ωριμότητα από την όλη προσέγγιση. Ποια είναι η δική σου γνώμη;\nΌπως ανέφερα και πριν, η παραγωγή είναι καλύτερη. Ξέρεις όταν πηγαίνεις στο studio έχεις μια εικόνα του τι θέλεις να κάνεις και πλέον έχουμε μάθει από τις προηγούμενες μας δουλειές στο παρελθόν. Για παράδειγμα ο ήχος του μπάσου είναι λιγότερο “παραμορφωμένος” και αυτό βοηθάει περισσότερο τις κιθάρες, ενώ τα τύμπανα έχουν καλύτερη ποιότητα στον ήχο και μεγαλύτερη ένταση. Στην ηχογράφηση συνεργαστήκαμε και πάλι με τον Fabio που έκανε την παραγωγή και στο προηγούμενο άλμπουμ, ο οποίος πλέον γνωρίζει καλύτερα την μπάντα και τον ήχο μας και για αυτό επιλέξαμε και το ίδιο studio για την ηχογράφηση. Είναι μια βελτίωση και ένα βήμα εξέλιξης προς τα πάνω για μας, γιατί μπορεί άλλες μπάντες να συμβιβάζονται με lo fi παραγωγές αλλά όχι εμείς. Θέλουμε το καλύτερο για τον ήχο μας.\nΔεν ξέρω για ‘σένα αλλά εμένα προσωπικά μου έχουν λείψει οι συναυλίες και ανυπομονώ να σας δω πάλι ζωντανά και να ακούσω τα “Master Rocket Power Blast” και “12 Fire Breather” από τον καινούριο δίσκο, μεταξύ των άλλων σας τραγουδιών. Πιστεύεις ότι η αλληλεπίδραση μεταξύ κοινού και συγκροτημάτων θα αλλάξει δεδομένης της κατάστασης;\nΑυτή είναι μια πολύ σημαντική ερώτηση για ένα μείζον θέμα των ημερών. Πρόσφατα μιλούσα με έναν φίλο μου ο οποίος έχει ένα εστιατόριο και μου έλεγε ότι ο κόσμος δεν πηγαίνει γιατί δεν εμπιστεύεται. Προσωπικά πιστεύω ότι με αργά βήματα κάθε φορά, και με την κατάλληλη θεραπεία η κατάσταση θα επιστρέψει στην κανονικότητα, αλλά σίγουρα όχι νωρίτερα από του χρόνου. Γιατί είναι μια κατάσταση που δεν γνωρίζουμε και πρέπει να την ανακαλύψουμε βήμα-βήμα. Θεωρώ ότι οι μικρές συναυλίες θα ξεκινήσουν, και αυτό είναι το σωστό, με προοπτική να επιστρέψουμε του χρόνου στην συνηθισμένη μας πραγματικότητα.\nΕίσαι αρκετά δραστήριος και με καλλιτεχνικές ανησυχίες. Black Rainbows, Killer Boogie, The Pilgrim. Ποιο είναι το κίνητρό σου και πώς ξεχωρίζεις κάθε φορά ποια ιδέα ταιριάζει καλύτερα σε ποια μπάντα;\nΔυστυχώς επειδή υπάρχουν πολλές υποχρεώσεις και περιορισμένος χρόνος, αναγκάστηκα να αφήσω στην άκρη τους Killer Boogie για όσο χρειαστεί, και ξέρεις, είναι κάτι που με στενοχωρεί γιατί ήταν μια καλή μπάντα. Οπότε πλέον δεν είναι ενεργή. Με τους Pilgrim πρόκειται να ηχογραφήσουμε τον καινούριο δίσκο, όπου θα είναι τελείως ακουστικός και αυτό μου δίνει την ευχέρεια να κάνω ό,τι θέλω. Βέβαια, με τόσες πολλές δραστηριότητες καθυστερεί η διαδικασία, αλλά πολύ σύντομα πλέον θα κυκλοφορήσει.\nΞέρεις, επειδή είναι side project είναι πιο εύκολο να διαχειριστείς τα πράγματα. Η βασική μου ασχολία και η κύρια μπάντα παραμένουν οι Black Rainbows. Είναι κάτι που ξεκίνησε αρκετό καιρό πριν και όλα τα βήματα που έχει κάνει η μπάντα την έχουν βελτιώσει. Αν η μπάντα είχε «κολλήσει» στο ίδιο επίπεδο τότε πιθανότατα να μην ασχολούμουν ξανά. Αλλά υπάρχει εξέλιξη και προκύπτουν διάφορες ιδέες που καμιά φορά ταιριάζουν περισσότερο στους BR και στους Killer Boogi, γιατί έχουν πιο πολλά κοινά από πλευράς songwriting, ενώ οι Pilgrim είναι κάτι διαφορετικό, μια τελείως διαφορετική προσέγγιση με διαφορετικά τραγούδια και κίνητρο. Βλέπεις οι BR έχουν τις ζωντανές εμφανίσεις, είναι rock, είναι heavy και προσπαθούμε να παρουσιάζουμε τη μουσική μας ζωντανά -όταν έχουμε την ευκαιρία να το κάνουμε. Με τους Pilgrim θα κυκλοφορήσουμε το δεύτερο άλμπουμ και θα δούμε πώς θα εξελιχθεί το όλο πράγμα.\nΕκτός από γνωστός μουσικός είσαι επίσης και επιτυχημένος στη διαχείριση της δισκογραφικής σου εταιρίας. Ποιο είναι το μυστικό της επιτυχίας και πώς τα προλαβαίνεις όλα;\nΌλα ξεκινάνε με το πάθος που έχεις. Όταν ξεκινάς και θέλεις να κάνεις, ας πούμε, κάτι επιτυχημένο, είναι σημαντικό να μπορείς να συνδυάσεις τη διασκέδαση με τη δουλειά. Αυτό τουλάχιστον προσπαθώ εγώ, να διατηρήσω τα πράγματα όπως ήταν όταν πρωτοξεκίνησα, με κέφι και κρατώντας τα όσο πιο απλά γίνεται. Ο φόρτος της δουλειάς είναι αρκετά μεγάλος και υπάρχουν αρκετές ευκαιρίες και πολλοί καλλιτέχνες με τους οποίους θέλω να δουλέψω μαζί. Και εκτός από την εταιρία που είναι το εύκολο κομμάτι, υπάρχει και το Heavy Psych Fest, όπως επίσης και το Booking κομμάτι το οποίο είναι πιο δύσκολο από όλα. Είναι αρκετά περίπλοκο διότι είμαι μόνος μου και έχω να ασχοληθώ με αρκετά πράγματα καθημερινά. Το χειρότερο βέβαια είναι όταν λείπω σε περιοδεία και πρέπει να είμαι διαθέσιμος 24/7 συνδυάζοντάς τα όλα μαζί, και αυτό το κάνει ακόμα πιο δύσκολο. Όμως υπάρχει πάντα το κομμάτι της διασκέδασης και όσα καινούρια πράγματα συμβαίνουν, με νέες μπάντες που θέλουν να συνεργαστούν μαζί μας, και αυτό από μόνο του σου δίνει ένα επιπλέον κίνητρο και περιθώριο εξέλιξης και βελτίωσης.\nΟι μπάντες που έχεις στην δισκογραφική σου εταιρία είναι μοναδικές και αξιοζήλευτες. Ποιο είναι το κριτήριο της επιλογής αυτών;\nΘέλουμε να συνεργαζόμαστε με συγκροτήματα που έχουν μια προϋπηρεσία στο χώρο και έχουν δουλέψει αρκετά, ώστε να έχουν “ψηθεί”. Τη δεδομένη στιγμή θέλουμε να συνεργαστούμε με λίγο μεγαλύτερες μπάντες, στο μέγεθος συγκροτημάτων όπως οι Brant Bjork και ίσως ακόμα μεγαλύτερες, γιατί μας προσφέρουν ένα έξτρα κίνητρο και κάνουμε ένα βήμα παραπέρα. Ακόμα και στην περίπτωση που χάνουμε περισσότερα χρήματα από αυτά που κερδίζουμε, τις θέλουμε στο ρόστερ μας. Βέβαια δεν αποκλείουμε και μικρότερες σε μέγεθος μπάντες οι οποίες παίζουν καλή μουσική, και φυσικά όχι μόνο μουσική της αρεσκείας μου, αρκεί να έχουν γενικότερα καλή “διαγωγή” και εάν νομίζουμε ότι ταιριάζουν καλά με μας.\nΔεδομένου ότι τα live streams είναι επίκαιρα, λόγω της έλλειψης συναυλιών, έχετε σκεφτεί να οργανώσετε κάτι αντίστοιχο; Είμαι σίγουρος ότι θα ήταν απίθανα.\nΔεν έχουμε σκεφτεί κάτι τέτοιο, και να σου πω την αλήθεια δεν μου αρέσει η όλη streaming φάση. Προτιμώ τα live show και όχι τα YouTube βίντεο. Αν θελήσω να δω κάτι στην οθόνη, θα ανατρέξω να δω αξιόλογο υλικό από εμφανίσεις των Led Zeppelin ή των Beatles. Δεν θα ήθελα να παρακολουθήσω μικρότερες μπάντες να προσπαθούν να παίξουν με οποιοδήποτε κόστος. Θέλω να πω ότι μπορούμε να ζήσουμε λίγους μήνες χωρίς κάποιο live, δεν έχει έρθει δα και το τέλος του κόσμου. Αν θυμάμαι καλά πριν 10 χρόνια δεν είχαμε τόσα Live, τώρα επικρατεί αυτή η “τρελαμένη” κατάσταση. Μια μικρή παύση λοιπόν, ενδεχομένως να μην φέρει και την συντέλεια του κόσμου, ειδικά αν τον Σεπτέμβριο επιτραπούν κάποια live. Θα επιβιώσουμε και έτσι.\nΚάθε φορά που επισκέπτομαι τον ιστότοπό σας, πραγματικά δεν ξέρω τι να αγοράσω πρώτα. Υπάρχει μια αίσθηση Ιταλικής φινέτσας σε όλα. Ποιος είναι υπεύθυνος πίσω από όλα αυτά τα καλούδια;\nΓια όλο το εμπόρευμα που έχουμε συνεργαζόμαστε με διάφορους καλλιτέχνες από όλο τον κόσμο. Έχουμε μια συγκεκριμένη κατεύθυνση και μιλώ με τους εκάστοτε καλλιτέχνες για το τι θέλω να δω. Και προσπαθούμε να επιλέγουμε τα καλύτερα. Οπότε αν κάτι δεν μας ευχαριστεί, όπως είναι αναμενόμενο δεν προχωράμε με το συγκεκριμένο. Μέχρι να βρούμε κάτι που μας αρέσει δεν προχωράμε στην παραγωγή του, ούτε το βάζουμε στο online shop.\nΣαν γείτονες έχουμε πολλά κοινά (“una faccia una razza”), εκτός από τη θάλασσα προφανώς. Η stoner/ desert σκήνη είναι σε άνθηση και στις δύο χώρες και συγκροτήματα ξεφυτρώνουν σαν τα μανιτάρια. Ποιος πιστεύεις είναι ο λόγος;\nΗ αλήθεια είναι ότι η Ελλάδα είναι σε πολύ καλύτερη κατάσταση σε μουσικά πλαίσια μιλώντας. Είναι απίστευτο το πόσες μπάντες έχετε, και το κοινό που ακολουθεί τις συναυλίες είναι “τρελαμένο”. Στην Ιταλία έχουμε εξίσου καλές μπάντες, ορισμένες από τις οποίες λατρεύω, και υπάρχει ένα ικανοποιητικό επίπεδο και ανάλογη ποιότητα παντού, σε χώρες όπως στην Πολωνία, Γερμανία, Ισπανία ,Γαλλία και στην Πορτογαλία. Στην Ελλάδα έχετε αναμφισβήτητα από τους καλύτερους οπαδούς, με τη διαφορά ότι στηρίζετε τις εγχώριες μπάντες, κάτι το οποίο είναι υπέροχο. Για παράδειγμα αν δείτε τι συμβαίνει στο Ηνωμένο Βασίλειο όπου είναι από τις πλουσιότερες χώρες, η κατάσταση με τα live είναι τραγική. Δεν υπάρχουν λεφτά, δεν υπάρχει προσέλευση και δεν σου παρέχουν να φας, ούτε να πιείς μία μπύρα.\nΑπίστευτη κατάσταση. Στην Ιταλία πάλι είναι καλύτερα τα πράγματα. Έρχεσαι για περιοδεία, περνάς καλά, έχει καλά venue και καλή προσέλευση από πλευράς κόσμου. Άλλα δυστυχώς δεν βλέπουμε παραπάνω από 80-100 άτομα. Σε αντίθεση με την Ελλάδα όπου βλέπουμε και 1000 άτομα να παρακολουθούν τις συναυλίες για μια καλή μπάντα, κάτι το οποίο δεν συμβαίνει για την ίδια μπάντα σε μας. Πάντως απολαμβάνουμε και εδώ καλές μπάντες, ξέρεις, βοηθάει και ο καιρός, απλά ο κόσμος δεν είναι τόσο συγκεντρωμένος στο κομμάτι live, παρά στο τι θα φάει πριν από αυτό και σε ποιο εστιατόριο, δεδομένου ότι οι συναυλίες ξεκινάνε σχετικά αργά.\nBlack Rainbows, KristonFest 2016, Santana 27, Bilbao, 14/V/2016\nGabriele, σε ευχαριστώ πάρα πολύ. Ελπίζω να σας ξαναδώ “ζωντανά” σύντομα. Τα τελευταία λόγια είναι δικά σου.\nΕγώ σε ευχαριστώ για τη συνέντευξη και τον χρόνο και χώρο που μου έδωσες. Δεν βλέπω την ώρα να βγω στο δρόμο και να παίξουμε το καινούριο δίσκο, ο οποίος είναι πραγματικά καλός. Και πάλι σε ευχαριστώ πολύ, Ciao..!!


google.com, pub-6497066373419060, DIRECT, f08c47fec0942fa0 Παναθηναϊκός-Άγιαξ 1-2: Πλήρωσε τα λάθη του - sentragoals.gr\nHome » Ποδόσφαιρο , Ποδόσφαιρο Europa League , sports » Παναθηναϊκός-Άγιαξ 1-2: Πλήρωσε τα λάθη του\nΠαναθηναϊκός-Άγιαξ 1-2: Πλήρωσε τα λάθη του\nWritten By news on Παρασκευή 16 Σεπτεμβρίου 2016 | 12:44 π.μ.\nΟ Παναθηναϊκός προηγήθηκε μόλις στο 8' με τον Μπεργκ, αλλά ο Άγιαξ κι ο Μάρινερ τον ανάγκασαν σε ήττα στη Λεωφόρο (1-2)\nΧωρίς Ιμπάρμπο αλλά με τρία στόπερ\nΧωρίς τον Ιμπάρμπο αλλά με το κλασικό 3-4-2-1 της Ευρώπης παρέταξε τον Παναθηναϊκό ο Αντρέα Στραματσόνι. Ο Παναθηναϊκός είχε κάτω από τα δοκάρια τον Στιλ και τους Κουτρουμπή, Μολέδο και Ιβανόφ στην τριάδα της άμυνας. Οι Ζέκα και Λεντέσμα δίδυμο στον άξονα με τον Μέστο στη δεξιά πλευρά, τον Χουλτ στην αριστερή και τους Γουακάσο και Λουντ πίσω από τον μοναδικό προωθημένο Μάρκους Μπεργκ.\nΟ Άγιαξ από την πλευρά του, έπαιξε με 4-1-2-3 και με την ίδια ενδεκάδα που αντιμετώπισε τη Φίτεσε στο τελευταίο ματς πρωταθλήματος. Ο Ονανά κάτω από τα δοκάρια, ο Βέλτμαν δεξί μπακ, ο Ντάικς αριστερό και οι Σάντσεθ, Βίργκεβερ στα στόπερ. Αμυντικό χαφ ο Ρίντεβαλντ, με τους Κλάασεν και Γκουντέλι μπροστά του δεξιά κι αριστερά. Στο δεξί άκρο της επίθεσης ο Ζίεχ, στο αριστερό ο Γιουνές και στην κορυφή ο Τραορέ.\nΓκολ και… φωτιά στη Λεωφόρο\nΟ Παναθηναϊκός μπήκε πάρα πολύ δυνατά στο ματς, θέλοντας να δείξει στον Άγιαξ ποιος είναι το αφεντικό στην αναμέτρηση. Οι «πράσινοι» πρεσάρισαν… δαιμονισμένα τους Ολλανδούς και μόλις στο 5’ η άμυνα της ομάδας του Μπος έχασε… τα αυγά και τα πασχάλια, με τον Λουντ να επωφελείται από αριστερά, να γυρίζει τη μπάλα στην περιοχή και τον Μάρκους Μπεργκ να μην συγχωρεί ανοίγοντας το σκορ και βάζοντας… φωτιά στη Λεωφόρο.\nΑπό αυτό το σημείο κι έπειτα, ο Παναθηναϊκός άρχισε να κυριαρχεί στον αγωνιστικό χώρο, είχε κάποιες ακόμα καλές στιγμές με τους Λουντ, Γουακάσο και Μπεργκ, αλλά δεν κατάφερε να τις μετουσιώσει σε ένα δεύτερο γκολ για να «κλειδώσει» επί της ουσίας του ματς. Μετά το μισάωρο, οι «πράσινοι» φάνηκαν να παθαίνουν… μπλακ-άουτ, δίνοντας μέτρα στον Άγιαξ και κάνοντας αρκετά λάθη στον χώρο του κέντρου. Σε μια φάση όπου έγινε αντεπίθεση των Ολλανδών κι επικράτησε σύγχυση έξω από την περιοχή, ο Ιβανόφ έδιωξε αλλά η μπάλα πήγε στον Τραορέ που από τη γωνία της περιοχής με συρτό σουτ στην κλειστή γωνία του Στιλ, που φέρει ευθύνη, έγραψε το 1-1 στο 34’. Ο Άγγλος έκανε ωστόσο μεγάλη απόκρουση δυο λεπτά αργότερα, σε προβολή του Σάντσεθ από το μισό μέτρο, με τον Παναθηναϊκό να ηρεμεί μετά το 40’ και το ημίχρονο να τελειώνει ισόπαλο στη Λεωφόρο.\nΜε την έναρξη του δευτέρου ημιχρόνου, η εικόνα του αγώνα δεν άλλαξε. Ο Παναθηναϊκός συνέχισε να έχει πολλά προβλήματα, με τον Μέστο να μην πατάει καθόλου καλά στο γήπεδο. Ο Στραματσόνι όμως δεν άλλαξε τον Ιταλό, περιμένοντας πως θα ισορροπήσει το παιχνίδι και πως το «τριφύλλι» θα καταφέρει να βρει τα πατήματά του και να θυμίσει την ομάδα του πρώτου μισάωρου που έδειχνε πως μπορεί να κάνει ζημιά στον Άγιαξ.\nΣτο 65’ ο «Στράμα» έβγαλε τον εξουθενωμένο Λεντέσμα και πέρασε στη θέση του τον Λέτο, γυρίζοντας το σύστημα της ομάδας σε 4-4-2, όμως ένα ακόμα τραγικό λάθος του Μέστο επέτρεψε στον Άγιαξ να βγάλει κόντρα από αριστερά, ο Ντάικς μπήκε στην περιοχή κι ο Ιταλός μπακ τα έκανε ακόμα χειρότερα καθώς έκανε πέναλτι. Ο Κλάασεν εκτέλεσε, ο Στιλ απέκρουσε αλλά κανείς δεν βρέθηκε εκεί για να διώξει κι ο Ρίντεβαντ από κοντά έκανε το 2-1 για τον Άγιαξ.\nΣαν μην έφτανε αυτό, ο Ιβανόφ δυο λεπτά αργότερα έκανε ένα σκληρό μαρκάρισμα στον Ζίεχ, που τιμωρήθηκε με δεύτερη κίτρινη κάρτα κι έτσι ο Παναθηναϊκός έμεινε με δέκα παίκτες. Ο Στραματσόνι αναγκάστηκε να αλλάξει κι άλλο τα πλάνα του, αποσύροντας από το ματς τον Λουντ και βάζοντας στη θέση του τον Σαμπά, στην πρώτη του εμφάνιση με τα πράσινα, καθώς λίγο νωρίτερα είχε αποφασίσει να ρισκάρει βάζοντας τον Βιγιαφάνιες αντί του Κουτρουμπή. Ο Παναθηναϊκός με παίκτη λιγότερο προσπάθησε να πάρει κάτι περισσότερο από τον αγώνα, όμως βρήκε απέναντί του τον Μάρινερ που είχε αρχίσει να τα βλέπει όλα… Ολλανδικά! Έδωσε όλες τις αμφισβητούμενες φάσεις στον Άγιαξ, ενώ η μόνη σωστή απόφαση που πήρε ήταν η αποβολή του Ζίεχ με δεύτερη κίτρινη για σκληρό μαρκάρισμα στον Χουλτ.\nΤα είχε όλα, είχε και τον Μάρινερ\nΌταν οι δυο ομάδες ήρθαν στα ίσα, με δέκα λεπτά να απομένουν, η κερκίδα άρχισε να ξυπνάει και ο Παναθηναϊκός πάτησε λίγο καλύτερα, πλην όμως δεν κατάφερε να απειλήσει ουσιαστικά την εστία του Άγιαξ. Σε ένα ματς που «στράβωσε» όσο λίγα για τους «πράσινους», ο Μάρινερ απέβαλλε τον Γουακάσο για κοκκορομαχία με τον Γκουντέλι, χωρίς καν να δείξει κάρτα στον παίκτη του Άγιαξ και ουσιαστικά τελείωσε τη… σεμνή τελετή για τον Παναθηναϊκό. Μοναδική στιγμή που θα μπορούσε να αλλάξει η μοίρα του ματς, η κεφαλιά του Μολέδο από πλεονεκτική θέση στις καθυστερήσεις που όμως κατέληξε εύκολα στα χέρια του Ονανά.\nΧειροκρότημα από τον κόσμο\nΣε κάθε περίπτωση, ο κόσμος του Παναθηναϊκού αναγνώρισε την προσπάθεια της ομάδας και στο φινάλε χειροκρότησε τους «πράσινους», δείχνοντας πως ο δρόμος στον όμιλο ακόμα είναι μακρύς και τίποτα δεν κρίθηκε από την πρεμιέρα του Europa League.\nΠαναθηναϊκός (Αντρέα Στραματσόνι): Στιλ, Κουτρουμπής (68’ Βιγιαφάνιες), Μολέδο, Ιβανόφ, Μέστο, Χουλτ, Ζέκα, Λεντέσμα (65’ Λέτο), Γουακάσο, Λουντ (73’ Λουντ), Μπεργκ\nΆγιαξ (Πίτερ Μπος): Ονανά, Βέλτμαν, Ρίντεβαλντ, Σάντσεθ, Τραορέ (73’ Ντόλμπεργκ), Κλάασεν (89’ Σόνε), Γιούνες (86’ Σιγκράβεν), Ζίεχ, Βίργκεβερ, Γκουντέλι, Ντάικς


ΛΕΥΤΕΡΙΑ: Νύχτα τρόμου για 89χρονη - Αιχμάλωτη δίπλα στο σπίτι της\nΝύχτα τρόμου για 89χρονη - Αιχμάλωτη δίπλα στο σπίτι της\nΤο μαρτύριο της γυναίκας κράτησε πάνω από 4 ώρες. Τα όσα έζησε δεν πρόκειται να τα ξεχάσει ποτέ...\nΒραδιά τρόμου πέρασε προχθές μια 89χρονη στη Μερόπη, όταν δύο κουκουλοφόροι την περίμεναν έξω από το σπίτι της και την κράτησαν με τη βία μέχρι τα ξημερώματα. Όλα ξεκίνησαν στις 23.30 περίπου το βράδυ, όταν η 89χρονη πήγαινε στο σπίτι της. Την ώρα που προσπαθούσε να μπει, τουλάχιστον δύο άτομα, φορώντας κουκούλες και γάντια, της επιτέθηκαν.\nΜε τη βία την οδήγησαν σε παρακείμενο οικόπεδο, όπου ο ένας την κράτησε εκεί και ο άλλος έψαξε το σπίτι. Δε βρήκε όμως κάτι και επέστρεψε στο οικόπεδο. Τότε αμφότεροι πήραν την ηλικιωμένη, την οδήγησαν στο σπίτι και της έδεσαν τα χέρια με κολλητική ταινία.\nΑφαίρεσαν ένα χρυσό δαχτυλίδι και 400 ευρώ, ενώ περίπου στις 4.00 τα ξημερώματα τράπηκαν σε φυγή. Η ηλικιωμένη κατάφερε να λυθεί και να ειδοποιήσει την Αστυνομία. Τις έρευνες για τον εντοπισμό των δραστών και την προανάκριση διενεργεί το Αστυνομικό Τμήμα Οιχαλίας.


Dragon Ball: Xenoverse | VideoGames24\nIt's over 9000... ή μήπως όχι;\nby Κώστας Νικολούζος on 9 Μαρτίου 2015\nΤο να πραγματοποιήσουμε εκτενή ανάλυση για να σας ενημερώσουμε για την πλήρη ταυτότητα του Dragon Ball franchise μάλλον θα ήταν χρονοτριβή... ίσως και ιεροσυλία. Πάνω-κάτω οι περισσότεροι θα συμφωνούσαμε πως πρόκειται για τον ''μπαμπά'' πολλών manga και anime σειρών. Για εμάς τα ελληνόπουλα όμως -που στις παιδικές μας αναμνήσεις εμπεριέχονται τα πρωινά των Σαββατοκύριακων όταν και βλέπαμε στην τηλεόραση Dragon Ball και ύστερα συζητούσαμε σχετικά στις παρέες μας- μάλλον πρόκειται για κάτι περισσότερο.\nΑς περάσουμε όμως στα της κριτικής μας. To Dragon Ball: Xenoverse είναι το πρώτο παιχνίδι της σειράς που κυκλοφορεί στα συστήματα νέας γενιάς, συνοδευόμενο από τις εκδόσεις των Xbox 360, PS3 και PC. Στο τιμόνι ανάπτυξης του τίτλου βρέθηκε για μία ακόμη φορά το ιαπωνικό στούντιο Dimps. Η κριτική μας βασίστηκε στην PS4 έκδοση κι έτσι το ενδιαφέρον στρέφεται στο αποτέλεσμα της παρθενικής εμφάνισης του franchise στα συστήματα 8ης γενιάς.\nΤα γεγονότα του παιχνιδιού σχετίζονται με την περίοδο του Dragon Ball Z. Αυτή τη φορά η Bandai Namco αποφάσισε να ξεφύγει από την πεπατημένη και στο Xenoverse δεν αναπαριστώνται απλά για μία ακόμη φορά τα γεγονότα της εποχής εκείνης αλλά παρουσιάζονται από μία άποψη διαφορετική.\nΠιο συγκεκριμένα, άγνωστες δυνάμεις ταξιδεύουν στον χρόνο αλλάζοντας τα γεγονότα στις μάχες των ηρώων με το κακό, υπέρ του κακού, με αποτέλεσμα ολόκληρο το σύμπαν να απειλείται με εξαφάνιση. Τότε ο Trunks, ως φρουρός του χρόνου, ζητάει από τον δράκο Shenron να καλέσει κάποιον ήρωα που θα τον βοηθήσει να διορθώσει τις ανωμαλίες αυτές που προέκυψαν. Ο ήρωας αυτός είμαστε εμείς, μέσα από το σώμα ενός ολοκαίνουργιου custom χαρακτήρα. Έτσι, με την βοήθεια του Trunks, ο νέος αυτός ήρωας καλείται να ταξιδέψει στον χρόνο και να αποτρέψει την αλλαγή της ιστορίας.\nΌσον αφορά το Gameplay θα θέλαμε να καταστήσουμε γνωστό εξ αρχής πως δεν έχουμε να κάνουμε με κάποιον κλασικό Fighting τίτλο αλλά περισσότερο με ένα υβρίδιο μεταξύ MMORPG και Fighting.\nΌπως ήδη είπαμε, κύριο ρόλο στο παιχνίδι έχει ο custom χαρακτήρας. Ξεκινώντας, έχουμε να διαλέξουμε ανάμεσα σε 5 διαφορετικές φυλές στις οποίες συγκαταλέγονται Saiyans, Namekians και γήινοι. Οι διαθέσιμες παραμετροποιήσεις στην εξωτερική εμφάνιση του χαρακτήρα αν και δεν έχουν τεράστια ποικιλία, μπορούν να ικανοποιήσουν μεγάλη μερίδα των παικτών αν αναλογιστεί κανείς πως αργότερα μπορούμε να προμηθευτούμε εξοπλισμό και αξεσουάρ των αγαπημένων μας παικτών από την σειρά.\nΤον ρόλο του HUB στο Xenoverse έχει μία ολοκαίνουργια περιοχή για το franchise, η Toki Toki City η οποία και αποτελεί τη βάση των φρουρών του χρόνου. Αφού δημιουργήσουμε τον χαρακτήρα μας, ξεκινάει η περιπλάνησή μας στην Toki Toki City που αποτελείται από τρεις μικρές περιοχές. Μέσα από τα διάφορα σημεία της πόλης αυτής, λοιπόν, αγοράζουμε τα αντικείμενά μας, συναντάμε NPC's ή πραγματικούς παίκτες online αν είμαστε συνδεδεμένοι στους servers του Xenoverse, αλληλεπιδρούμε μεταξύ τους, επιλέγουμε να συμμετάσχουμε σε online/offline μάχες και αναλαμβάνουμε τις κύριες και δευτερεύουσες αποστολές. Με λίγα λόγια ότι θα έκανε κάποιος παίκτης σε ένα MMORPG με την διαφορά του ότι δεν απαιτείται να βρισκόμαστε online για να παίξουμε. Ότι έχει να μας προσφέρει το παιχνίδι μπορούμε να το απολαύσουμε σε μεγάλο βαθμό και offline με τους NPC's να πέρνουν τη θέση των πραγματικών χαρακτήρων στην Toki Toki City αλλά τότε χάνεται το κοινωνικό κομμάτι του τίτλου που μπορεί να προσφέρει ακόμα περισσότερη διασκέδαση.\nΜεγάλο μέρος από την ενασχόληση με το Xenoverse απαιτούν οι δευτερεύουσες αποστολές που προαναφέραμε (Parallel Quests). Πρόκειται για μικρότερα quests που απαιτούν να κερδίσουμε τους εκάστοτε αντιπάλους και -πέρα από τους πόντους εμπειρίας για την ανάπτυξη του παίκτη- προσφέρουν νέο εξοπλισμό, αξεσουάρ ένδυσης και νέες τεχνικές.\nΣταδιακά, με την πρόοδό μας στις κύριες αποστολές του τίτλου ξεκλειδώνουμε επίσης χαρακτήρες από το σύμπαν του Dragon Ball που μπορούμε να χρησιμοποιήσουμε για παράδειγμα στις δευτερεύουσες αποστολές δίπλα στον χαρακτήρα που έχουμε δημιουργήσει εμείς ή ακόμα και αντ' αυτού. Προσωπικά, έως ότου ο χαρακτήρας μας δυναμώσει αρκετά προτιμήσαμε τις λύσεις των ισχυρότερων γνωστών ηρώων.\nΟι κύριες αποστολές στο σύνολό τους είναι ικανές να μας κρατήσουν για περίπου δέκα ώρες. Καλό είναι όμως να γνωρίζετε πως δεδομένου του ότι εκεί μπορούμε να παίξουμε μόνο με τον δικό μας custom χαρακτήρα και οι εχθροί σταδιακά γίνονται ισχυρότεροι θα χρειαστεί ενδιάμεσα να πραγματοποιήσουμε και κάποιες ώρες grinding αν θέλουμε να κάνουμε τη ζωή μας ευκολότερη. Όπως και στις δευτερεύουσες αποστολές, έτσι και στις κύριες στόχος είναι να εξοντώσουμε τους εχθρούς μας ή να τους προκαλέσουμε κάποιο ποσοστό ζημιάς. Στις περισσότερες περιπτώσεις παιχνιδιών θα λέγαμε ότι τα ζητούμενα των αποστολών είναι μονότονα. Εν μέρη συμφωνούμε πως αυτό συμβαίνει και με το Xenoverse αλλά όταν αναλογιζόμαστε ότι εν τέλει πρόκειται για Fighting κυκλοφορία με πολλά στοιχεία MMORPG και όχι για το αντίθετο, τότε δίνουμε προσωπικά και τα απαραίτητα ελαφρυντικά.\nΚάτι που έχουν καταφέρει Dimps και Bandai Namco μέσα από τα cut-scenes και τους διαλόγους των χαρακτήρων (ασχέτως αν ο custom χαρακτήρας μας δεν μιλάει) στις κύριες αποστολές είναι το ότι μας δημιούργησαν την αίσθηση ότι με τον custom χαρακτήρα μας γινόμαστε ενεργό κομμάτι της ιστορίας του Dragon Ball. Δίνουμε credits για το επίτευγμα αυτό και θεωρούμε πως κάθε φαν της σειράς θα το εκτιμήσει.\nΩραία με όλα τα υπόλοιπα αλλά κατά κύρια βάση ο τομέας που κρίνει έναν τίτλο που φέρει ως genre του αυτό του Fighting είναι το σύστημα μάχης. Εκεί οι εντυπώσεις μας είναι αρκετά ενθαρρυντικές. Αρχικά, αν δεν έχετε παίξει το προηγούμενο τίτλο της σειράς -Battle of Z- το tutorial δεν θα σας προσφέρει ιδιαίτερη βοήθεια και θα χρειαστείτε τον χρόνο σας μέχρι να βρείτε τα πατήματά σας και να ξεφύγετε από την button mash στρατηγική. Στο Dragon Ball: Xenoverse έχουμε τη δυνατότητα να αναπτύξουμε το στυλ μάχης του custom παίκτη μας όπως ακριβώς το θέλουμε, είτε δίνοντας βάση σε επιθέσεις από απόσταση, είτε σε επιθέσεις εξ επαφής είτε ακόμα δημιουργώντας και ένα κράμα των δύο αυτών στυλ.\nΣτην αρχή οι 3D μάχες, οι οποίες πραγματοποιούνται κυρίως στον αέρα, ενίοτε στο νερό και σπανίως στο έδαφος, μας φάνηκαν κάπως άχρωμες και περιορισμένες είναι η αλήθεια. Όμως, όσο αυξανόταν η ενασχόλησή μας η εντύπωση αυτή άλλαξε. Η μπάρα της ενέργειας συνοδεύεται από αυτές του Ki και της αντοχής, οι οποίες αδειάζουν όσο πραγματοποιούμε ειδικές επιθέσεις ή αμυνόμαστε. Έχοντας αυτό κατά νου για το στρατηγικό κομμάτι αλλά και το γεγονός ότι στην πορεία μπορέσαμε να εκτελέσουμε μεγαλύτερα combos και εξοπλιστήκαμε με νέες και εντυπωσιακότερες τεχνικές παρμένες από τους αγαπημένους μας χαρακτήρες -όπως το κλασικό Kamehameha- μας έκαναν να διασκεδάσουμε τις μάχες περισσότερο. Οι μηχανισμοί στο σύστημα μάχης είναι ικανοποιητικοί και λειτουργικοί σε μεγάλο βαθμό επίσης.\nΌσον αφορά την A.I. τα συναισθήματα είναι ανάμεικτα με την ζυγαριά όμως να γέρνει προς την θετική της πλευρά. Η φιλική A.I σε γενικές γραμμές αποδεικνύεται χρήσιμη αλλά σε κάποιες περιπτώσεις δεν κάνει σωστές επιλογές κατ'εμάς. Για παράδειγμα, σε περιπτώσεις που βρισκόμασταν ελάχιστα χτυπήματα πριν χάσουμε θα θέλαμε την βοήθειά της αλλά εκείνη ανάλωνε τους βοηθητικούς μας χαρακτήρες σε τυχαίους αντίπαλους στόχους. Η εχθρική A.I. τις περισσότερες φορές παρουσιάζεται ανταγωνιστική. Κάτι που δεν εκτιμήσαμε, ωστόσο, είναι ότι παρατηρήσαμε να επαναλαμβάνει τις ίδιες επιθέσεις συχνά.\nΕίναι γεγονός πως τις πρώτες εβδομάδες κυκλοφορίας του οι servers του Xenoverse αντιμετωπίζουν προβλήματα και οι συντηρήσεις τους αποτελούν συχνό φαινόμενο. Έτσι, τις μέρες που ασχοληθήκαμε με τον τίτλο για να γραφτεί η κριτική σπάνια μπορέσαμε να συνδεθούμε για να μπορέσουμε να βρούμε άλλους παίκτες στην Toki Toki City και να αλληλεπιδράσουμε με αυτούς ή να μπούμε σε online versus μάχες (ή να στείλουμε κάποιο δωράκι σε φίλο που παίζει επίσης Xenoverse για να λάβουμε το αντίστοιχο Trophy).\nΠαραδόξως όμως, όποτε επιχειρήσαμε να συμμετάσχουμε σε online Parralel Quests παίζοντας σε offline mode δεν δυσκολευτήκαμε και κατά τη διάρκειά τους δεν αντιμετωπίσαμε κανένα πρόβλημα λόγω lag. Μάλιστα, διασκεδάσαμε περισσότερο όταν σε αυτά τα co-op quests είχαμε την συντροφιά αληθινών παικτών και όχι εκείνη της A.I. Επίσης, αξίζει να αναφέρουμε πως τις ελάχιστες φορές που καταφέραμε να παίξουμε online σε versus μάχες παρατηρήσαμε πως οι αντίπαλοι μας υιοθετούσαν διαρκώς την ίδια στρατηγική επαναλαμβάνοντας ένα-δύο επιθέσεις.\nΜε λίγα λόγια, μέχρι και την στιγμή που γράφτηκαν αυτές οι γραμμές δεν ήταν όλες οι online υπηρεσίες του τίτλου λειτουργικές, γεγονός που μας δυσαρέστησε με εξαίρεση τα Parallel Quests που προαναφέραμε.\nΣτο οπτικοακουστικό κομμάτι πιστεύουμε πως το αποτέλεσμα θα μπορούσε να είναι αρκετά καλύτερο. Ο εικαστικός χαρακτήρας που χρησιμοποιείται παραμένει πιστός στα πρότυπα των σχετικών anime και manga μεταφέροντας το όλο περιβάλλον σε 3D και τα μοντέλα των παικτών αναπαριστώνται με πιστότητα. Από εκεί και πέρα όμως διακρίναμε μία μετριότητα τόσο στα textures όσο και σε κάποια άλλα φαινόμενα. Χαρακτηριστικά, κάποια κομμάτια του περιβάλλοντος δείχνουν να καταστρέφονται από τις επιθέσεις των χαρακτήρων αλλά μετά από λίγα δευτερόλεπτα επιδιορθώνονται. Σίγουρα ένα περιβάλλον καταστρέψιμο -που να παραμένει έτσι όμως- θα έδινε άλλον αέρα στον τομέα αυτόν. Σε καμία περίπτωση όμως δεν είδαμε το στούντιο Dimps να εκμεταλλεύεται τις δυνατότητες του PS4.\nΗχητικά, το voice-over των χαρακτήρων -αγγλικό και ιαπωνικό- μπορούμε να πούμε ότι μας άφησε ικανοποιημένους. Από την άλλη το lip-sync φαντάζει με κακόγουστο αστείο. Από άποψη soundtrack, πέρα από το γνωστό και αγαπημένο Cha-La Head Cha-La ο τίτλος δεν έχει να επιδείξει κάτι το αξιομνημόνευτο.\nBandai Namco Partners Hellas\n+ Μία εναλλακτική, "φρέσκια" άποψη στα γεγονότα του Dragon Ball Z\n+ Δημιουργία και ανάπτυξη του δικού μας χαρακτήρα\n+ Το σύστημα μάχης\n- Τα προβλήματα των servers\n- Μέτριος τεχνικός τομέας με βάση τις δυνατότητες του PS4\n- Τα μονότονα ζητούμενα των αποστολών\n- Θα θέλαμε καλύτερη A.I.\nTo Dragon Ball: Xenoverse δεν είναι ένα ακόμη κλασικό Fighting μέλος της σειράς. Διαθέτει πολλά MMORPG στοιχεία, περιβάλλεται από ένα διασκεδαστικό και σταθερό σύστημα μάχης και προσφέρει μία εναλλακτική, "φρέσκια" άποψη στην ιστορία του Dragon Ball Z. Για πρώτη φορά μπορούμε να δημιουργήσουμε και να αναπτύξουμε τον δικό μας χαρακτήρα όπως εμείς θέλουμε. Αρνητικά στοιχεία τα προβλήματα στους servers και ο μέτριος τεχνικός τομέας. Σε καμία περίπτωση το στούντιο Dimps δεν εκμεταλλεύεται τις δυνατότητες των νέων κονσολών ως πρώτη προσπάθεια σε αυτές.\nΕν κατακλείδι το Xenoverse είναι τίτλος που θα προτείναμε στους φαν του Dragon Ball και όχι μόνο, όχι όμως και σε όσους ψάχνουν για ένα καθαρά Brawling Fighting game.\nAnimeBandai NamcoDimpsDragon BallFightingGokuManga\nAnime, Bandai Namco, Dimps, Dragon Ball, Fighting, Goku, Manga


Τι Πρέπει να Γνωρίζετε για τον Ίκτερο - Υγεία και Ομορφιά\nΟ ίκτερος ταξινομείται ως προηπατικός, ηπατικός και μεθηπατικός, ανάλογα με την εντόπιση της υποκείμενης νόσου.\nΗ αιμόλυση, η πιο συχνή αιτία προηπατικού ίκτερου, περιλαμβάνει αυξημένη παραγωγή χολερυθρίνης.\nΛιγότερο συχνές αιτίες προηπατικού ίκτερου είναι η νόσος Gilbert και το σύνδρομο Crigler-Najjar.\nΟ ηπατικός παρεγχυματικός ίκτερος υποδιαιρείται σε ηπατοκυτταρικό και χολοστατικό.\nΟ τελευταίος περιλαμβάνει την οξεία ιογενή ηπατίτιδα και τη χρόνια αλκοολική κίρρωση.\nΜερικές περιπτώσεις ενδοηπατικής χολόστασης μπορεί να είναι δύσκολο να διακριθούν τόσο κλινικά όσο και βιοχημικά από τη χολόσταση εξαιτίας απόφραξης των χοληφόρων.\nΗ πρωτοπαθής χολική κίρρωση, ο τοξικός φαρμακευτικός ίκτερος, ο χολοστατικός ίκτερος της κύησης και ο μετεγχειρητικός χολοστατικός ίκτερος αποτελούν τις πιο συχνές μορφές.\nΟ εξωηπατικός ίκτερος συχνότερα είναι αποτέλεσμα της απόφραξης των χοληφόρων από εξωηπατικό κακοήθη όγκο, χοληδοχολιθίαση ή στένωση χοληφόρων.\nΗ παγκρεατική ψευδοκύστη, η χρόνια παγκρεατίτιδα, η σκληρυντική χολαγγειϊτιδα, ο μεταστατικός καρκίνος και το εκκόλπωμα δωδεκαδακτύλου είναι λιγότερο συχνές αιτίες.\nΗ αιτία του ίκτερου μπορεί να επιβεβαιωθεί στην πλειοψηφία των ασθενών μέσω μόνο κλινικών και εργαστηριακών ευρημάτων.\nΣτους υπόλοιπους, μπορεί να είναι απαραίτητη η PTC ή η ERCP και το υπερηχογράφημα ή η αξονική τομογραφία.\nΗ ηπατομεγαλία είναι συχνή τόσο στον ηπατικό όσο και στον μεθηπατικό ίκτερο.\nΣε μερικές περιπτώσεις, ένα ψηλαφητό ήπαρ μπορεί να υποδηλώνει κίρρωση ή μεταστατικό καρκίνο, αλλά οι εντυπώσεις αυτού του είδους είναι αναξιόπιστες.\nΤα δευτεροπαθή στίγματα της κίρρωσης συνήθως συνοδεύουν οξύ αλκοολικό ίκτερο.\nΟι ηπατικές παλάμες, τα αραχνοειδή αγγειώματα, ο ασκίτης, οι παράπλευρες φλέβες στο κοιλιακό τοίχωμα και η σπληνομεγαλία υποδηλώνουν κίρρωση.\nΗ ψηλαφητή, χωρίς ευαισθησία χοληδόχος κύστη σ’έναν ικτερικό ασθενή υποδηλώνει κακοήθη απόφραξη του χοληδόχου πόρου, αλλά η απουσία ψηλαφητής χοληδόχου κύστης είναι λιγότερο σημαντικό εύρημα για να αποκλειστεί η ύπαρξη καρκίνου.\nΟ αρχικός διαγνωστικός σκοπός είναι ο διαχωρισμός του χειρουργικού (αποφρακτικού) από τον μη χειρουργικό ίκτερο.\nΤο ιστορικό, η φυσική εξέταση και τα βασικά εργαστηριακά δεδομένα επιτρέπουν να τεθεί ακριβής διάγνωση στις περισσότερες περιπτώσεις χωρίς επεμβατικές εξετάσεις (πχ βιοψία ήπατος, χολαγγειογραφία).\nΜε δεδομένα ότι οι περισσότεροι ικτερικοί ασθενείς δεν είναι βαρέως πάσχοντες όταν εξετάζονται για πρώτη φορά, η διάγνωση και η θεραπεία μπορούν να καθοριστούν βήμα βήμα, με κάθε εξέταση να επιλέγεται σύμφωνα με την βοήθεια που μπορεί να δώσει σε κάθε σημείο.\nΜόνο η σοβαρή ή βαρεία χολαγγειϊτιδα χρειάζεται επείγουσα επέμβαση.\nΑν ο ίκτερος είναι ήπιος και πρόσφατος, συχνά υποχωρεί μέσα σε 24-48 ώρες, διάστημα στο οποίο μπορεί να γίνει ένα υπερηχογράφημα για την επιβεβαίωση λιθιασικής νόσου.\nΣε ασθενείς με επίμονο ίκτερο, η πρώτη εξέταση συνήθως είναι το υπερηχογράφημα, το οποίο μπορεί να αναδείξει διατεταμένα ενδοηπατικά χοληφόρα (ενδεικτικά απόφραξης χοληφόρων) ή λίθους στη χοληδόχο κύστη.\nΗ βλάβη μπορεί να προσδιοριστεί περαιτέρω με ERCP ή PTC. Η ERCP προτιμάται όταν θεωρείται ότι η απόφραξη αφορά το τελικό τμήμα του χοληδόχου πόρου (πχ, υποψία καρκίνου του παγκρέατος ή άλλων περιληκυθικών όγκων).\nΗ PTC εκτελείται συνήθως για εγγύς βλάβες (πχ, στένωση χοληφόρων, νεόπλασμα του διχασμού των ηπατικών πόρων) διότι παρέχει καλύτερη απεικόνιση των πόρων που βρίσκονται κεντρικότερα της απόφραξης και επομένως δίνει περισσότερες πληροφορίες που μπορούν να χρησιμοποιηθούν κατά το σχεδιασμό της χειρουργικής επέμβασης.\nΑν η κλινική εικόνα υποδηλώνει απόφραξη από νεόπλασμα, μπορεί να επιλεγεί να γίνει αξονική τομογραφία παρά υπερηχογράφημα, διότι η αξονική τομογραφία καθορίζει καλύτερα μαζικές βλάβες, ενώ αναδεικνύει επίσης την παρουσία και γενική εντόπιση της απόφραξης των χοληφόρων.\nΑν το υπερηχογράφημα ή η αξονική τομογραφία αναδείξουν απόφραξη χοληφόρων, τότε πρέπει να ληφθεί απόφαση για το αν ενδείκνυται η διενέργεια χολαγγειογραφίας.\nΓενικά, οι ασθενείς με λιθιασική νόσο δεν χρειάζονται προεγχειρητική χολαγγειογραφία, ενώ η χολαγγειογραφία πρέπει να γίνεται ως ρουτίνα σε ασθενείς με απόφραξη από νεόπλασμα, καλοήθη στένωση χοληφόρων ή σπάνιες ή άγνωστες αιτίες αποφρακτικού ίκτερου.\nΜαριόλης Σαψάκος Θεόδωρος, Γενικός Χειρουργός,


ΕΘΝΕΓΕΡΣΙΣ: Η χώρα δέχεται υβριδικό πόλεμο, χάνει μέρα τη μέρα την εθνική της συνοχή και κυριαρχία…\nΓια τα υπόλοιπα 2,5 εκατομμύρια επίδοξων μεταναστών που «φιλοξενούνται» σε τουρκικό έδαφος, απαιτεί πρόσθετα κονδύλια μαμούθ. «Πληρώστε με για να τους κρατάω», είναι η φιλοσοφία… Για την περίπτωση της Ελλάδας οι «φιλοξενούμενοι πρόσφυγες» της Τουρκίας, αποτελούν ένα πρόσθετο ασύμμετρο όπλο. Πεντακόσιους την ημέρα να μας στέλνει, μέσα σε δυό-τρία χρόνια θα φθάσουν το μισό εκατομμύριο.\nΚακά τα ψέματα. Ελάχιστη σημασία έχει πόσο έπεσε το ομόλογο, πόσα φωτοβολταικά θα φυτέψουν οι Γερμανοί στο κάμπο της Καρδίτσας και αν θα μας «δανείσουν» τα μάρμαρα οι Βρετανοί. Αυτά είναι για να «τουιτάρουν» οι αυλικοί του Μαξίμου και να απαντούν οι Συριζαίοι. Εδώ όμως χάνεται η πατρίδα.\nΠΑΡΑΣΚΗΝΙΟ! ΦΑΓΟΠΟΤΙ 32 εκατ. ευρώ φέρνει παραιτήσεις 4 μελών του ΔΣ του ΕΟΤ...


To Celebrity Travel ταξιδεύει στο Μαρόκο με τη Μαρία Κορινθίου και τον Γιάννη Αϊβάζη (β' μέρος) | fthis.gr\nTo Celebrity Travel ταξιδεύει στο Μαρόκο με τη Μαρία Κορινθίου και τον Γιάννη Αϊβάζη (β' μέρος)\nΤρίτη 19 Ιουνίου 2018, 18:14\n- Τελευταία ενημέρωση: 19/06/2018, 18:17\nΗ περιπέτεια στο εξωτικό Μαρόκο συνεχίζεται για τον Νίκο Κοκλώνη και τους καλεσμένους του και αυτή την εβδομάδα.\nΤην Πέμπτη 21 Ιουνίου, στις 00.45, μέσα από τη συχνότητα του ΑΝΤ1, θα παρακολουθήσουμε τον “Mr. Travel” μαζί με τον Γιάννη Αϊβάζη και τη Μαρία Κορινθίου, να προχωρούν πιο βαθιά στην έρημο.\nΕπισκέπτονται το πιο διάσημο χωριό – οχυρό της χώρας και μνημείο της Ουνέσκο, βρίσκονται μέσα στο σκηνικό της ταινίας «Μονομάχος» και περνούν μία νύχτα σε βερβερίνικες σκηνές στην έρημο Σαχάρα.\nΘα αντέξει ο Γιάννης με τη Μαρία μία έντονη αμμοθύελλα και καταιγίδα στην έρημο;\nΗ μύηση στη ζωή των Nομάδων συνεχίζεται, με μια διαδρομή καραβανιού πάνω στην πορτοκαλί άμμο και κάτω από τον καυτό ήλιο. Πιάνουν στενές σχέσεις με καμήλες και χορεύουν τοπικούς χορούς, υπό τους ήχους παραδοσιακών μαροκινών κρουστών.\nΤο οδοιπορικό συνεχίζεται με μία βόλτα στην ατμοσφαιρική Φεζ, τη δεύτερη αυτοκρατορική πόλη του Μαρόκου. Η Μαρία, ο Νίκος και ο Γιάννης, χάνονται στο παζάρι της πιο λαβυρινθώδους μεντίνας της χώρας και βιώνουν την παράδοση των φημισμένων βυρσοδεψείων της πόλης από κοντά.\nΜαρία και Γιάννης μιλούν στον Νίκο Κοκλώνη για όλους αυτούς που «αγαπούν» να τους «πυροβολούν» με την κριτική και τα σχόλιά τους, για τους αστέρες ριάλιτι που μεταπηδούν στην ηθοποιία και για το μοναδικό πράγμα που μπορεί να κλονίσει τη σχέση τους…\nΌλα αυτά και πολλά ακόμη αποκαλυπτικά στο Celebrity Travel, την Πέμπτη 21 Ιουνίου, στις 00.45, στον ΑΝΤ1!


Διαδικτυακή Εσπερίδα «Πόντος: Ματιά στην Αρχαιότητα» –\n13 Φεβρουαρίου, 2021 SPFSTHLeave a Comment on Διαδικτυακή Εσπερίδα «Πόντος: Ματιά στην Αρχαιότητα»\nΔιαδικτυακή Εσπερίδα «Πόντος: Ματιά στην Αρχαιότητα»\nΔελτίο Τύπου – Διαδικτυακή Εσπερίδα «Πόντος: Ματιά στην Αρχαιότητα»\nΑρ. Πρ.: 877\nΟ Σύλλογος Ποντίων Φοιτητών και Σπουδαστών Θεσσαλονίκης βρίσκεται στην ευχάριστη θέση να ανακοινώσει στα μέλη και τους φίλου του την διεξαγωγή διαδικτυακής εσπερίδας με τίτλο «Πόντος: Ματιά στην Αρχαιότητα», την Κυριακή 28 Φεβρουαρίου 2021 και ώρα 19:00. Η εσπερίδα θα αποτελείται από δύο ομιλίες, της αρχαιολόγου Δρ. Ελένης Μεντεσίδου, με θέμα «Ήθη και έθιμα στις ελληνικές αποικίες του Ευξείνου Πόντου κατά την αρχαιότητα. Συνέχειες και ασυνέχειες» και του δασκάλου παραδοσιακών χορών κυρίου Βασίλη Ασβεστά, με θέμα «Το παιχνίδι ως διαχρονικό πολιτιστικό στοιχείο στον Πόντο». Στον παρακάτω σύνδεσμο θα μπορείτε να δηλώσετε συμμετοχή, ώστε να συμμετάσχετε στην ομιλία, μέχρι την Παρασκευή 26 Φεβρουαρίου. H εκδήλωση θα πραγματοποιηθεί μέσω της πλατφόρμας Google Meet και θα λάβετε τον σύνδεσμο συμμετοχής μέσω e-mail.\nΣύνδεσμος ηλεκτρονικής φόρμας: http://bit.ly/pontosarxaiotitaspfst\nKατηγορίες Ανακοινώσεις,Δράσεις,Δελτία Τύπου,Ημερίδες\nPrevious Έθιμα της Πρωτοχρονιάς\nNext Συγχαρητήριο Μήνυμα του Σ.Π.Φ.Σ.Θ. για τον Γιάννη Τσανασίδη


RELEASE GREECE: Κάνει πίσω η κυβέρνηση στο νομοσχέδιο για τα Πανεπιστήμια!\nΚάνει πίσω η κυβέρνηση στο νομοσχέδιο για τα Πανεπιστήμια!\nΟι αντιδράσεις της πανεπιστημιακής κοινότητας και η άρνηση της αντιπολίτευσης για το νομοσχέδιο για την Παιδεία αναγκάζουν την κυβέρνηση και την Α. Διαμαντοπούλου να πάρουν πίσω τα σχέδια τους για τα Πανεπιστήμια και πάνε για Σεπτέμβριο οι όποιες αποφάσεις.\nΜετά την κυβερνητική σύσκεψη που έγινε την Πέμπτη ο κυβερνητικός εκπρόσωπος δήλωσε ότι θα μεταθέσουν για λίγο το χρόνο που θα περάσει το νομοσχέδιο το οποίο έχει δημιουργήσει τεράστια αναταραχή στο χώρο της Παιδείας.\nΣημειώνεται ότι ο Αντ. Σαμαράς ζήτησε να παγώσει ο νόμος πλαίσιο μέχρι την 1η Σεπτέμβρη.\nΠληροφορίες αναφέρουν ότι η οπισθοχώρηση έγινε καθώς κανένας δεν ήταν σύμφωνος με αυτό το νόμο και στην πράξη δε θα περνούσε. Η Α. Διαμαντοπούλου φαίνεται να προσπαθεί να κάνει ελιγμούς και να “στρογγυλέψει” ρυθμίσεις που δεν άρεσαν στους πρυτάνεις.\nΩστόσο, φέρεται να είναι οργισμένη με τη διαρροή του Η. Μόσιαλου καθώς ήθελε η ίδια να ανακοινώσει την αναβολή και να κερδίσει πόντους στο διάλογο με τους πρυτάνεις.\nΕτικέτες: Ειδήσεις , Ελλάδα , Παιδεία , Πολιτική


Νέα ισχυρότερη κακοκαιρία με έντονες χιονοπτώσεις το Σάββατο | Sahiel.gr\nΑρχική»ΚΑΙΡΟΣ»Νέα ισχυρότερη κακοκαιρία με έντονες χιονοπτώσεις το Σάββατο\nΓια νέο κύμα κακοκαιρίας το Σάββατο με έντονες χιονοπτώσεις κάνει λόγο σε ανάρτησή του ο διευθυντής της ΕΜΥ Θοδωρής Κολυδάς.\nΑπό το πρωί, η κακοκαιρία Φίλιππος χτυπά την Αττική. Από τη γέφυρα Καλυφτάκη και πάνω, προς τη Λαμία, απαραίτητες πρέπει να είναι οι αλυσίδες ενώ έχει απαγορευτεί η κυκλοφορία σε φορτηγά.\nΤο μέτωπο της κακοκαιρίας θα έχει εξασθενήσει όσον αφορά την Αττική μέχρι το τέλος της ημέρας ωστόσο, αναμένεται και νέο κύμα, αυτή τη φορά ισχυρότερο, όπως μας ενημερώνει με ανάρτησή του στο twitter ο διευθυντής της ΕΜΥ Θοδωρής Κολυδάς.\n«Το σύνθετο μετεώγραμμα για την Αθήνα , μας δίνει πρόσκαιρη ύφεση σήμερα το βράδυ. Οι χιονοπτώσεις της Παρασκευής με μικρότερες εντάσεις, ενώ το Σάββατο μεσημέρι-απόγευμα νέα έξαρση, όπως αποτυπώνεται και στους γενικούς χάρτες».\nέντονες χιονοπτώσεις Νέα ισχυρότερη κακοκαιρία Σάββατο


10 Οκτωβρίου 2018 13 Οκτωβρίου 2018 Μαριαλένα ΔισακιάMagazino\nΓεννήθηκα στην Αθήνα και από όταν θυμάμαι τον εαυτό μου γράφω, όπως οι περισσότεροι από εμάς. Δεν γράφω τίποτε ιδιαίτερο, και τίποτε πρωτότυπο, απλά αγαπώ την γραφή. Αγαπημένοι μου ποιητές αυτοί του μεσοπολέμου, γενιά του 1930. Εκφράζω όλα μου τα συναισθήματα με γραφή. Γράφω παντού εκτός από το σπίτι μου. Συνήθως στα Μ.Μ.Μ , σε καφετέριες, πάρκα ακόμα και καταμεσής του δρόμου. Αγαπώ την Θάλασσα για την ελευθερία που προσδίδει. Εκεί γράφω ακόμα περισσότερο.\nΜε ετικέτα: Δημήτρης Παπακωνσταντίνου,παρουσιαση βιβλιου,ποίηση\nΘλίψη – Τριάντης Χριστόφορος\nΘΛΙΨΗ ΤΟΥ ΣΕΠΤΕΜΒΡΗ – Γλαρός Ντίνος


Με αυτόν τον Στρατό μας απειλεί ο Τούρκος ΥΠΕΞ;\n| ΔΙΠΛΑ ΜΑΣ\nPosted by dipla mas\nΑυτόν που τον βαράνε καταμεσής του δρόμου!\nΌπα μας βγήκε και τσαμπουκάς ο Τούρκος ΥΠΕΞ να μας απειλεί με τον Στρατό του…Ποιόν Στρατό ΄όμως δεν μας είπε ! Αυτόν που οι Τούρκοι βαράγανε καταμεσής του δρόμου ή αυτούς που την έχουν κοπανήσει στο Εξωτερικό;\nΤην Κυριακή (26.02.2017) ο υπουργός Εξωτερικών της Τουρκίας βρέθηκε σε συνέδριο στην Αττάλεια και, όπως μετέδωσε ο Μανώλης Κωστίδης στο μεσημεριανό δελτίο του ΣΚΑΙ, εκεί ενημερώθηκε από τους Τούρκους δημοσιογράφους για τα όσα είχε δηλώσει νωρίτερα ο Έλληνας υπουργός Άμυνας, Πάνος Καμμένος.\n«Άμα θέλουν να έρθουν, να δούμε. Θα φύγουν από εκεί; Να δούμε πώς θα φύγουν μετά» είπε ο Έλληνας υπουργός μιλώντας στον ΣΚΑΙ, απαντώντας έτσι στις χθεσινές δηλώσεις Τσαβούσογλου πως «όποτε χρειάστηκε να ανέβουμε στα Ίμια, το κάναμε».\nΑυτόν τον Στρατό πρέπει να φοβόμαστε είπε ο Μεβλούτ Τσαβούσογλου;\nΚατηγόρησε δε τον Έλληνα υπουργό Άμυνας ότι με τη στάση του εμποδίζει τον ελληνοτουρκικό διάλογο! sic\n«Με τους Έλληνες κάνουμε προσπάθειες για να λύσουμε τις διαφορές μας, έχουμε σχετικό διάλογο, όμως ο συγκεκριμένος άνθρωπος, με τις προκλητικές δηλώσεις του προσπαθεί να εμποδίσει αυτή την προσπάθεια».\nΚαι για το τέλος, ο Μεβλούτ Τσαβούσογλου είχε φυλάξει μια ευθεία απειλή προς την Ελλάδα!\n«Οι Έλληνες ξέρουν καλά το τι μπορεί να κάνει ο τουρκικός στρατός, μη μας υποχρεώσει να το δείξουμε. Μη μας ζορίζει περισσότερο τα περιθώρια μας», είπε!\nΕνημερώνουμε τον ΥΠΕΞ της Τουρκίας οτι εμείς γνωρίζουμε και πολύ καλά τον Τούρκικο Στρατό …Δεν είναι αυτός που οι άοπλοι και ξυπόλητοι Κούρδοι στέλνουν πίσω σε φέρετρα ;


Κορφιάτικο: Έντι Ράμα: «Η σχέση των κυβερνήσεων Ελλάδας - Αλβανίας δεν αντανακλά τη σχέση των λαών».\nΈντι Ράμα: «Η σχέση των κυβερνήσεων Ελλάδας - Αλβανίας δεν αντανακλά τη σχέση των λαών».\nΕπίθεση φιλίας από τον πρωθυπουργό της Αλβανίας, Έντι Ράμα, ο οποίος μιλώντας αποκλειστικά στο NEWS 247 και στην Ιωάννα Κλεφτόγιαννη, τόνισε ότι είναι "κρίμα που η σχέση των δύο κυβερνήσεων δεν αντανακλά τη σχέση των λαών". Τι είπε για την τεταμένη κατάσταση στην Αλβανία και στα Βαλκάνια, την τέχνη αλλά και το... μπάσκετ.\nΜπασκετμπολίστας ο ίδιος στο παρελθόν (πρέπει να έχει τουλάχιστον 2 μέτρα ύψος) και ενεργός ζωγράφος, στο τέλος της συνέντευξής μας αποκάλυψε: «’Εχω ατελιέ, είναι το πρωθυπουργικό γραφείο».\nΥπάρχουν στιγμές που μετανιώσατε που αναμειχθήκατε με την πολιτική; Γίνατε πρώτα υπουργός Πολιτισμού, κατόπιν δήμαρχος Τιράνων και τέλος πρωθυπουργός .Ειδικά τις τελευταίες ημέρες με την κρίση που έχει προκληθεί;‘\nΑναρτήθηκε από zenjt στις 3:17 μ.μ.


ΕΡΩΤΗΣΗ ΚΚΕ Προς τους Υπουργούς Υποδομών, Μεταφορών και Δικτύων και Οικονομικών-Θέμα: Να μην ανασταλεί η λειτουργία του καταστήματος των ΕΛ.ΤΑ. στο Δισπηλιό Καστοριάς. - OlaDeka\nΕΡΩΤΗΣΗ ΚΚΕ Προς τους Υπουργούς Υποδομών, Μεταφορών και Δικτύων και Οικονομικών-Θέμα: Να μην ανασταλεί η λειτουργία του καταστήματος των ΕΛ.ΤΑ. στο Δισπηλιό Καστοριάς.\nΑρχική » Διάφορα » ΕΡΩΤΗΣΗ ΚΚΕ Προς τους Υπουργούς Υποδομών, Μεταφορών και Δικτύων και Οικονομικών-Θέμα: Να μην ανασταλεί η λειτουργία του καταστήματος των ΕΛ.ΤΑ. στο Δισπηλιό Καστοριάς.\nΑνάστατοι είναι οι κάτοικοι των τοπικών κοινοτήτων Δισπηλιού Δήμου Καστοριάς, Αμπελοκήπων και Μηλίτσας Δήμου Άργος Ορεστικού, στην Π.Ε. Καστοριάς, μετά την απόφαση των ΕΛ.ΤΑ. για αναστολή της λειτουργίας του καταστήματος τους στο Δισπηλιό\nΤο συγκεκριμένο κατάστημα βρίσκεται σε κομβικό σημείο και είναι το μοναδικό που εξυπηρετεί και τις τρεις κοινότητες, τις μεγάλες βιοτεχνίες και τις ξενοδοχειακές μονάδες της περιοχής, τις ανασκαφικές ομάδες και τους χιλιάδες επισκέπτες του Λιμναίου Οικισμού στο Δισπηλιό.\nΕπειδή η αναστολή λειτουργίας των ΕΛ.ΤΑ. Δισπηλιού σημαίνει ουσιαστικά το οριστικό κλείσιμο τους, ΕΡΩΤΩΝΤΑΙ οι κ.κ. Υπουργοί, τι μέτρα θα λάβει η κυβέρνηση για να μην κλείσει το κατάστημα των ΕΛ.ΤΑ. στο Δισπηλιό Π.Ε. Καστοριάς και να συνεχίσει απρόσκοπτα η λειτουργία του.\nΜία Θέση εργασίας εποχικού προσωπικού στα ΕΛ.ΤΑ. Καστοριάς\nΔΙΣΠΗΛΙΟ ΕΛΤΑ ΚΑΣΤΟΡΙΑ ΚΚΕ\nΚΑΣΤΟΡΙΑ:Ενημερωτικό σημείωμα προς τους υποψήφιους μαθητές των ΕΠΑΣ μαθητείας του ΟΑΕΔ\nΤρέχοντας με τους ταύρους στο φεστιβάλ της Παμπλόνας


Page 6 – Trivi.tv\nΟι υποψήφιοι για την Προεδρία της Κυπριακής Δημοκρατίας στο νέο trailer της Marvel\nTrivi.tv\t Feb 12, 2018 0\nΤι γίνεται όταν οι Avengers και οι υποψήφιοι Προέδροι της Κυπριακής δημοκρατίας ενωθούν (να κάμουν ασεμπολ που λαλούν τζιαι στα χωρκά);\nΟι top 8 παρουσίες στον Αδύναμο Κρίκο\nΠέρασαν παίκτες και παίκτες φέτος στο τηλεπαιχνίδι του ΡΙΚ. Κάποιοι πιο σοβαροί, κάποιοι αστείοι μέχρι δακρύων. Ξεχωρίσαμε τις καλύτερες 8 παρουσίες από το τηλεπαιχνίδι της δεκαετίας και σας τις παρουσιάζουμε:\nΤο instagram θα ειδοποιεί τους χρήστες για τυχόν screenshots στα stories τους\nΌλοι μας εφκάλαμε screenshot σε κάποιο story του Instagram για να το μοιραστούμε με φίλους μας στο private chat που έχουμε (ναι, τζιαι σύ που θκιαβάζεις τωρά το άρθρο, μεν παίζεις πελλόν!). Με το νέο update όμως θα πρέπει να το…\nΕπιτέλους: Παρουσιάστηκε το πρώτο trailer της νέας ταινίας Star Wars!\nTrivi.tv\t Feb 6, 2018 0\nΤον ερχόμενο Μάιο έρχεται η δεύτερη spinoff ταινία Star Wars, αυτή τη φορά με πρωταγωνιστή έναν νεαρό Han Solo! Η ταινία θα ονομάζεται "Solo: A Star Wars Story" και το πρώτο trailer προβλήθηκε στα πλαίσια του Superbowl στις 4…\nWestworld Season 2: Νέο trailer και ημερομηνία πρεμιέρας\nTrivi.tv\t Feb 5, 2018 0\nΑρκήσαν λιο αλλά.. επιτέλους! Στο πλαίσιο του Superbowl που διεξήχθη στις 4 Φεβρουαρίου, παρουσιάστηκε το καινούργιο trailer της 2ης σεζόν το οποίo επιμελήθηκε ο δημιουργός και σεναριογράφος της σειράς, Jonathan Nolan. Επιπρόσθετα,…\nΤο “Βουράτε γειτόνοι” γίνεται ταινία!\nΗ πιο επιτυχημένη τηλεοπτική σειρά της κυπριακής τηλεόρασης επιστρέφει! Πριν από μερικούς μήνες, ο σεναριογράφος της σειράς (τζαι πολυπόθητος έρωτας της Ναστάζιας) Γιώργος Τσιάκκας αποκάλυψε στην εκπομπή της Χριστιάνας Αριστοτέλους πως η…


Εξέγερση και στο Χόλιγουντ: Οι σταρ στους δρόμους για τη δολοφονία του Τζορτζ Φλόιντ - Akous. Νέα\n2 | ΙΟΥΝ | 2020\nΗ πανδημία του κορωνοϊού έγινε αφορμή και για τους ηθοποιούς του Χόλυγουντ να κατέβουν στους δρόμους, να διαδηλώσουν και να πάρουν τον λόγο. Τώρα, με αφορμή τον βίαιο θάνατο του Αφροαμερικανού Τζορτ Φλόιντ, διάσημοι σταρ ανθίστανται σε αυτό που ο Τζορτζ Κλούνεϊ περιέγραψε ως «δική μας προσωπική πανδημία»: τον ρατσισμό. «Είμαστε όλοι μολυσμένοι και ακόμη και μετά από 400 χρόνια δεν καταφέραμε να βρούμε εμβόλιο» είπε. Μάλιστα, σε άρθρο του για την πλατφόρμα The Daily Beast ο 59χρονος βραβευμένος με το Όσκαρ ηθοποιός κάνει λόγο για συστημικό ρατσισμό, διακρίσεις και βιαιότητα, αναφερόμενος στην μεταχείριση των έγχρωμων πολιτών από την αστυνομία στις ΗΠΑ.\nΚαι οι σταρ στους δρόμους\n«Δεν υπάρχει καμιά αμφιβολία ότι ο Φλόιντ δολοφονήθηκε», λέει ο διάσημος σταρ για τον Αφροαμερικανό και την “επέμβαση” της αστυνομίας στη Μινεσότα. Τα τελευταία λόγια του «δεν μπορώ να αναπνεύσω» έγιναν μήνυμα και σύνθημα στο στόμα των διαδηλωτών. Ο Κλούνεϊ περιγράφει κι άλλες περιπτώσεις αστυνομικής βίας σε βάρος εγχρώμων, όπως του Ρόντνεϊ Κινγκ και του Έρικ Γκάρτνερ. Ο θάνατος του Φλόιντ συγκλόνισε το Χόλυγουντ, προκαλώντας εκκλήσεις, tweets και δωρεές χρημάτων για τα θύματα του ρατσισμού.\nΟ επίσης βραβευμένος με το Όσκαρ Τζέιμι Φοξ βρέθηκε την περασμένη Δευτέρα στο Σαν Φρανσίσκο, στο πλευρό της Αφροαμερινής δημάρχου Λόντον Μπριντ, γονατίζοντας συμβολικά σε ένδειξη αλληλεγγύης. Στο αμερικανικό ποδόσφαιρο το 2016 ο τότε πρωταθλητής Κόλιν Κέπερνικ έκανε ανάλογη γονυκλισία για να στηλιτεύσει τις καταπιέσεις των μαύρων και την αστυνομική βία στις ΗΠΑ. Ο Φοξ, ο οποίος βρέθηκε στις διαδηλώσεις στη Μινεάπολη, κάλεσε του φίλους του στο Χόλυγουντ να αναλάβουν δράση, να κατέβουν στους δρόμους, αντί να κάθονται στα σπίτια τους και να δραστηριοποιηθούν εντονότερα στα κοινωνικά δίκτυα. Πολλοί ανταποκρίθηκαν.\nΗ ηθοποιός Έλεν Πέιτζ ανέβασε ένα βίντεο από μία ειρηνική διαδήλωση στη Times Square της Νέας Υόρκης, η Πάρις Τζάκσον το περασμένο Σαββατοκύριακο κρατούσε πανό με το σύνθημα «Ειρήνη, Αγάπη, Δικαιοσύνη» στους δρόμους του Λος Άντζελες. «Τραγουδήσαμε στο Μπέβερλι Χιλς και στο West Hollywood» περιέγραφε τις δικές της εμπειρίες η Αριάνε Γκράντε. Άλλοι σταρ περιγράφουν επιθέσεις των αστυνομικών που βίωσαν στον απόηχο των ειρηνικών διαδηλώσεων. Η τραγουδίστρια και ακτιβίστρια Χάλσι έγραψε στο twitter ότι oι διαδηλώσεις στο Λος Άντζελες έγιναν στόχος δακρυγόνων και πλαστικών σφαιρών, ανεβάζοντας στο διαδίκτυο και τα σχετικά βίντεο και φωτογραφίες από τον τρόμο που βίωσαν οι διαδηλωτές. Γράφει ότι είδε πολύ αίμα, ότι βοήθησε τραυματίες. Ο ηθοποιός Τζον Κιούζακ ανέβασε στο twitter κουνημένες εικόνες από διαδήλωση στο Σικάγο, όπου ακούγονταν απειλητικές φωνές. «Δεν ήθελαν να τραβήξω βίντεο από ένα φλεγόμενο αυτοκίνητο, γι' αυτό όρμησαν με τα γκλομπ καταπάνω μου», περιγράφει ο Κιούζακ τις εικόνες με τους αστυνομικούς να χτυπούν το ποδήλατό του.\nΟ δρόμος της αλλαγής μέσω των εκλογών\nΛίγες φορές τόσοι πολλοί διάσημοι διαφορετικής ηλικίας και καταγωγής έχουν συσπειρωθεί και τοποθετηθεί ανοιχτά και τόσο ηχηρά πίσω από μια υπόθεση. Από τον Τζάστιν Μπίμπερ και τον Άρνολτ Σβαρτσενέγκερ μέχρι την Σελίν Ντιόν, την Τζένιφερ Λόπεζ και την Μπιγονσέ, όλοι τους είναι αγανακτισμένοι για την αστυνομική βία, την παραβίαση των δικαιωμάτων και τις διακρίσεις. Οι αντιδράσεις οργής και φόβου, όπως και οι εκκλήσεις είναι ποικίλες. Για παράδειγμα, η Κιμ Καρντάσιαν αναζητούσε μέσω twitter την μαθήτρια στη Μινεάπολη που χτυπήθηκε σοβαρά στο πρόσωπο από γκλομπ της αστυνομίας, για να συμβάλει στα ιατρικά έξοδα. Η ηθοποιός Κάθριν Χέιγκλ μίλησε στο instagram για τους φόβους της για το πώς θα προστατεύσει τη θετή της αφροαμερικανή κόρη της «από την αποκρουστική αλήθεια του ρατσισμού». Ο Άρνολντ Σβαρτσενέγκερ έγραψε σε άρθρο στο περιοδικό The Atlantic ζητώντας τον τερματισμό της αστυνομικής βίας: «Όταν το 1968 μετανάστευσα στις ΗΠΑ, πολλοί διαδήλωναν κατά του ρατσισμού», επισήμανε ο αυστριακός την καταγωγή ηθοποιός. «Δεν μπορούμε να συνεχίσουμε να αγνοούμε το πρόβλημα της ανισότητας σε αυτήν την χώρα».\nΆλλοι επώνυμοι, μεταξύ αυτών και η τραγουδίστρια Τέιλορ Σουίφτ, απευθύνθηκαν στον ίδιο τον Τραμπ, λόγω των απειλών του ότι θα αναμείξει τον στρατό: «Αφού άναψες τη φωτιά της κυριαρχίας των λευκών και του ρατσισμού, τώρα έχεις το θράσος να προσποιείσαι ότι διαθέτεις το ηθικό πλεονέκτημα να απειλείς με χρήση βίας; Το Σεπτέμβριο θα χάσεις το αξίωμά σου», έγραψε η Σουίφτ. Ο Κλούνεϊ επικρίνει κι αυτός απροκάλυπτα τον Τραμπ χωρίς όμως να τον κατονομάζει: «Χρειαζόμαστε πολιτικούς, που να μεταχειρίζονται τους πολίτες τους ισότιμα, που να μην υποδαυλίζουν μίσος και βία» επισημαίνει στο άρθρο του. «Και γι' αυτό υπάρχει μόνο ένας δρόμος για αλλαγές σε αυτήν τη χώρα: Πηγαίνετε όλοι να ψηφίσετε».


Διαδρομή: Αρχική Σελίδα » Πνευματικοί προβληματισμοί » Μηνύματα ζωής »\nΙδού, λοιπόν, ότι ελήλυθεν η ώρα πάλιν, Χριστέ μου. Μεγάλη Τετάρτη κιόλας. Και οι κήποι υγροί Σε περιμένουν στη νύκτα γεμάτοι γονιμότητα στην σιωπήν. Η ώρα της λύπης κι η ώρα του αποχαιρετισμού. Αν είναι μια στιγμή, ένα βλεφάρισμα μόνον, που ο Ιησούς κλίνει προς την ανθρώπινη φύση και λυγίζει και λυπάται, είναι εδώ στον πέραν του χειμάρρου των Κέδρων ειρηνικόν ελαιώνα. Γι’ αυτό σ’ αγαπώ, Χριστέ, σήμερα πιο πολύ−και πότε δεν Σε αγαπώ; Γιατί Σε προτιμώ στην ανθρώπινη φύση Σου. Στην δραματική σιγή στις απέραντης μοναξιάς. Στην Γεθσημανή. «Περίλυπός εστιν η ψυχή Σου έως θανάτου». Πώς να μην είναι; Πώς οι δρόμοι ευωδάνε με βάγια στρωμένοι ηλιοπάτητοι δρόμοι και γύρω μπαξέδες Ξεφαντώνουν τ’ αηδόνια στα γύρω περβόλια λεϊμονιάς σε κυκλώνει λεπτή μοσκοβολιά, Και, έπειτα, οι σύντροφοι. Οι μαθηταί που Σε αγάπησαν, που Σε ακολουθούν και που Σε πίστεψαν. Ήλθε η στιγμή του μεγάλου αποχαιρετισμού. Γιατί εδώ, στον γαλήνιο κήπο, όπου τόσες κουβέντες αγάπης και τόσα λόγια του Θεού αλλάξατε κάτω από τις ασημένιες φυλλωσιές, χωρίζει ο Υιός του Ανθρώπου απ’ τους ανθρώπους. Και άλλο πια δεν θαναι μαζί. Από δω και πέρα η πορεία είναι μοναχική, ο Ραββί πορεύεται ενώπιος ενωπίω τον δρόμον του μαρτυρίου. Οι άλλοι τον ακολουθούν, μα δεν Τον ακολουθούν. Τον συμπονούν, μα δεν Τον παραστέκονται. Ακόμη και Τον αρνούνται τρις πριν αλέκτωρ φωνήση... Επάλληλος, σε κλιμακωμένα ψυχικά επίπεδα ο χωρισμός. Αφήνει ο Δάσκαλος τους πολλούς και παίρνει μαζί του, ύστατη συντροφιά τους εκλεκτούς. Πρώτος χωρισμός απ’ τους ανθρώπους. Προχωράει να προσευχηθεί και, γυρίζοντας, τους βρίσκει να κοιμούνται. Δεύτερος χωρισμός. Τους ξυπνάει. Αποζητάει την ανθρώπινη ζεστασιά, την ανάσα ενός φίλου, την πνοή του συντρόφου. Αλλά «το πνεύμα πρόθυμον, η δε σαρξ ασθενής». Τον εγκαταλείπουν ξανά και βυθίζονται στον ύπνο. Κι όμως. Δεν τους είχε ζητήσει τίποτε περισσότερο, παρά ν’ αγρυπνούν. Τρίτος χωρισμός. Είναι πια «μόνος, μονώτατος» καθώς θάγραφε για τον εαυτόν του ένα τραγικό πρόσωπο της ελληνικής Ιστορίας, ο Κυβερνήτης Ιωάννης Καποδίστριας, ο τριπλοπροδωμένος Έλληνας. Γυρίζει πίσω, στην βαθειά ερημιά Του ο Χριστός και εκεί, υπό την σελήνην, «θεις τα γόνατα» απευθύνεται στον Πατέρα. Είναι ο μεγάλος ο σπαρακτικός χωρισμός. Από τους ανθρώπους χώρισε πια. Αλλά απ’ την ανθρώπινη φύση Του πώς θα χωρίσει ο Γιος του Μαραγκού; Αγωνία. Και λέει εκείνο το ανεπανάληπτο «Πάτερ μου, παρελθέτω το ποτήριον τούτο απ’ εμού». Μα για ένα μονάχα δευτερόλεπτο, για μιαν απειροελάχιστη σχισμή του χρόνου, μονάχα. Γιατί αμέσως ξαναγυρίζει στο Χρέος, έχει αφήσει σχεδόν τον άνθρωπο πίσω Του, και τονίζει «αλλ’ ου τι εγώ θέλω, αλλ’ είτι Συ». Όχι πώς θέλω εγώ, μα πώς προστάζεις εσύ. Τώρα πια έχει χωρίσει την καρδιά Του, έχει χωρίσει τον δρόμο Του. Τι αγωνία όμως έχει τούτος ο αποχαιρετισμός στον ίδιον τον εαυτόν Του. Το γράφει ο Λουκάς: «και εγένετο ιδρώς,\nωσεί θρόμβοι αίματος». Δεν λούζει εναγώνιος ιδρώτας μονάχα το πρόσωπο του Θεανθρώπου. Είναι ο ιδρώτας «ωσεί θρόμβοι αίματος». Είσαι λοιπόν έτοιμος, Χριστέ μου. Έχεις ειπεί σχεδόν το μεγάλο «χαίρε», το ύστατο, στους ανθρώπους. Μα το είπες; Όχι ακόμη. Υπάρχει και ο άλλος χωρισμός. Ο άνθρωπος χωρίζει από την πίστη του και την αγάπη του. Και προδίδει. Επέπρωτο να το νιώσεις κι αυτό, Κύριε. Συ που έλεγες στην Γεθσημανή, στον Πατέρα Σου «ίνα η αγάπη, ην ηγάπησάς με, εν αυτοίς ή καγώ εν αυτοίς». Νάναι η αγάπη Σου, που μ’ αγάπησες, μέσ’ στην καρδιά τους κι εγώ νάμαι έτσι στην καρδιά τους. Αγάπη. Γιατί αγάπη είσαι, Χριστέ. Κι αυτό, το στερνό αντίο, στην αγάπη είναι το πιο βαρύ. Έρχεται ο Ιούδας. Πλησιάζει. Ήρεμος ο Ιησούς ξυπνάει τους μαθητές Του και λέει: «ιδού ήγγικεν ο παραδιδούς με». Το τετέλεσται της ανθρωπιάς, πριν απ’ το μέγα τετέλεσται του Σταυρού.


Σενάρια πολιτικής φαντασίας | Δρόμος της Αριστεράς\nΑρχική πολιτική αριστερά Σενάρια πολιτικής φαντασίας\nΛάβαμε και δημοσιεύουμε το παρακάτω κείμενο, ως απάντηση στο άρθρο του Βένιου Αγγελόπουλου με τίτλο Φανταστική ιστορία εσωκομματικής κόντρας, το οποίο δημοσιεύτηκε στο προηγούμενο φύλλο του Δρόμου\nΑς μιλήσουμε σήμερα για μια οργάνωση της Αριστεράς σε έναν, ώς τώρα, απόλυτα δεξιοκρατούμενο δήμο της αθηναϊκής περιφέρειας. Κατάφερε, με «ιδρώτα και αίμα» να ριζώσει και να προωθήσει τις απόψεις, την πολιτική του πολιτικού της φορέα σε εποχές δύσκολες, στα χρόνια που και μόνο η αναφορά του ονόματός του προκαλούσε την σκληρή αντίδραση των ισχυρών, οργανωμένων κομμάτων της εξουσίας. Κατάφερε για πολλά χρόνια ένα μεγάλο αυτοδιοικητικό ποσοστό και διεκδικητική εκπροσώπηση, όταν ακόμα το κόμμα βρισκόταν στα όρια της (+) ή (-) κοινοβουλευτικής του επιβίωσης.\nΚαι ύστερα, ήρθαν οι μέρες της… αφθονίας: Ο Μάης του 16%, ο Ιούνιος του 27%. Και είδαν φως και μπήκαν. Φιλόδοξοι, αυτόνομοι, συνταξιούχοι διψασμένοι για ηγετικές θεσούλες, ταλιμπάν χωρίς πολιτικό παρελθόν, μωροφιλόδοξοι υποψήφιοι «βλαχοδήμαρχοι», αγνώστου ταυτότητας και ύποπτων προθέσεων «προφήτες», εμπαθείς κυριούλες της όμορφης Κηπούπολης.\nΆνθρωποι που, στα πέτρινα χρόνια, ούτε έξω από την πόρτα μας δεν είχαν περάσει, ούτε ένα χτύπημα στην πλάτη αυτών που αγωνιζόντουσαν με τους ανεμόμυλους στις εποχές της ξηρασίας δεν είχαν δώσει. Δεν είχε «ψωμί» όμως τότε.\nΣυντροφικότητα, αγωνιστική και πολιτική συνύπαρξη, γι’ αυτούς ήταν άγνωστες λέξεις.\nΚαι όταν, ως διά μαγείας, βρίσκοντας κοινό βηματισμό, οι ελάχιστοι αυτοί ετερόφωτοι «εισβολείς» στήσαν το πρώτο τους παραμάγαζο, τρίψαν στη μούρη των -δήθεν- συντρόφων τους το δικαίωμα της απλής συμμετοχής σ’ αυτό γιατί, λέει, ήταν «καμένοι». Η πιο αναγνωρίσιμη, για τους αγώνες της και τη μαχητικότητά της δημότισσα της περιοχής ήταν, λέει, ακατάλληλη για τις «νέες κινηματικές τους καταστάσεις».\nΑυτοί που κάηκαν στους δρόμους, τις κολώνες, τις λαϊκές αγορές, τις εισόδους των supermarkets, διαδίδοντας τις ιδέες μας, ήσαν απαράδεκτοι. «Μύριζαν» για τα λεπτεπίλεπτα γούστα των ταλιμπάν της Κηπούπολης που φρόντισαν να μετατρέψουν σε μπάχαλο τις, αρχικά, τακτικές πολιτικές συνάξεις μιας οργάνωσης που σχηματιζόταν, αύξανε και πλήθαινε και δρούσε κοινωνικά, πολιτιστικά και πολιτικά, σε χώρους μισερού λόγου.\nΣτο μεταξύ, αγνοώντας τους, ξεπερνώντας τους, η Οργάνωση μεγάλωσε, πήρε σχήμα, οργανώθηκε, έφερε αποτελέσματα. Και προχωράει. Κι όταν δεν τους πέρασε, όταν η συντριπτική πλειοψηφία τους γύρισε την πλάτη, απομονώνοντάς τους επιδεικτικά, οι ταλιμπάν προσπάθησαν να ανοίξουν το πιο σκοτεινό παραμάγαζο, κλέβοντας φως από τους Φάρους της περιοχής. Διάσπαση το έλεγαν αυτό στα δικά μου -πολλά- χρόνια στην Αριστερά. Και έχω ζήσει πολλές. Αυτή τη φορά δεν θα τους περάσει!\nΤο κόμμα μας είναι εδώ για να υπηρετήσει τις διεκδικήσεις, τις ανάγκες αυτού του πονεμένου λαού. Και να κυβερνήσει, για να δώσει λύσεις. Όχι για να γίνει χώρος να επιπλεύσουν σαν φελλοί, μωροφιλόδοξοι φανατικοί που απλά «είδαν φως και μπήκαν».


Αμαξίδιο με φρένα μεταφοράς - Αναπηρικά αμαξίδια ενηλίκων απλού τύπου\nΑναπηρικό αμαξίδιο με φρένα.\nΚαροτσάκι μεταφοράς πτυσσόμενο με μεταλλικό σκελετό ακρυλικής βαφής. Για την εύκολη είσοδο και έξοδο του χρήστη διαθέτει πλαϊνούς βραχίονες τύπου flip-up και αφαιρούμενα υποπόδια.\nΔιαθέτει επίσης φρένα στις χειρολαβές για τον έλεγχο της μεταφοράς των ασθενή και ζώνη ασφαλείας.\nΠτυσσόμενο αμαξίδιο μεταφοράς κατασκευασμένο από μεταλλικό σκελετό ηλεκτροστατικά βαμμένο.\nΤο κάθισμα είναι υφασμάτινο και οι βραχίονες γραφείου και τα υποπόδια αποσπούνται.\nΌλοι οι τροχοί είναι συμπαγείς PU για μεγαλύτερη αντοχή και διαθέτει φρένα στους πίσω τροχούς.\nολικό πλάτος 61,5 εκ.\nολικό μήκος 96 εκ.\nύψος καθίσματος από έδαφος 48 εκ\nβάθος καθίσματος 40 εκ\nύψος πλάτης 42 εκ\nΠτυσσόμενο αναπηρικό αμαξίδιο μεταφοράς και δοχείο. Κατασκευασμένο από μεταλλικό σκελετό από ατσάλι. Διαθέτει αποσπώμενα υποπόδια, ανυψούμενα πλαϊνά, δοχείο και συρταρωτό δερμάτινο κάθισμα και ζώνη ασφαλείας για ασφαλή μετακίνηση του ασθενή. Οι εμπρόσθιοι τροχοί είναι συμπαγείς Χρώμα: Μπλε. Εγγύηση: 2 έτη Πλάτος καθίσματος 46 εκ.Μήκος καθίσματος 43...


Ναυτιλιακα Ειδη - Σπρέυ Σιλικόνης\nΑρχική » ΝΑΥΤΙΛΙΑΚΑ ΕΙΔΗ » Συντήρηση - Επισκευή σκάφους » Σπρέυ(spray) μηχανών θαλάσσης » Σπρέυ Σιλικόνης\nΚωδικός Προϊόντος: 18-0029\nΔιαφανές υγρό, αδιάβροχο, κατάλληλο για την προστασία όλων των υλικών από την υγρασία, τη βρωμιά και τον παγετό. Λιπαίνει, προστατεύει και μονώνει. Κατάλληλο για κλειδαριές, μεντεσέδες και μηχανικά μέρη και για την προστασία των φουσκωτών τμημάτων των σκαφών. Σαν προιόν συντήρησης εφαρμόζεται και σε εξωτερικά συνθετικά τμήματα. Διαθέτει ανατομική βαλβίδα και δακτυλίδι ασφαλείας ψεκασμού.\nΣυσκευασία: 500ml - KΔ:18-0029\nSpray Μηχανών Θαλάσσης : Marine Motor Pain\nΣπρέυ ξεχειμωνιάσματος Quicksilver Storage Seal\nΑιθέρας Προκινήσεως Quick Start Spray


Κώστας Κοσμάς: «Καλοί για Ελλάδα οι Πράσινοι» λέει ο Έλληνας υποψήφιος βουλευτής τους στο Βερολίνο - sofokleous10.gr\n“Θέλω να συμμετέχω στη διαμόρφωση της πολιτικής”\n“Το μοναδικό κόμμα που έθεσε θέμα γερμανικών αποζημιώσεων”\n“Το ποσοστό ήταν εξωπραγματικό, αλλά αν σκεφτείτε ότι οι Πράσινοι κυμαίνονταν γύρω στο 10% τα τωρινά ποσοστά του 15 με 16% είναι μια τρομερή βελτίωση” πιστεύει ο Έλληνας αναδυόμενος πολιτικός. “Τα τωρινά αποτελέσματα βέβαια δεν μας ικανοποιούν. Νομίζω ότι εάν φτάσουμε ανάμεσα στο 17 με 20% θα είναι ένα πολύ καλό αποτέλεσμα, φυσικά παλεύουμε για το καλύτερο. Εγώ θέλω να βγούμε πρώτο κόμμα, γι αυτό κατεβαίνω στο δρόμο και κάνω προεκλογικό αγώνα”. Ο Κώστας Κοσμάς απορρίπτει αιτιάσεις που προέρχονται κυρίως από τον υποψήφιο των Χριστιανικών Κομμάτων Άρμιν Λάσετ, ότι η αντίπαλός της βιάζεται στον στόχο της προστασίας από την κλιματική αλλαγή σε βάρος της βιομηχανίας. “Δεν πρόκειται για βιασύνη, αλλά για αφύπνιση” διορθώνει ο Κοσμάς. “Από τότε που οι Πράσινοι συμμετέχουν στην τοπική κυβέρνηση του Βερολίνου, ανανέωσαν τον στόλο των δημοσίων συγκοινωνιών αναζητώντας ηλεκτροκίνητα λεωφορεία στην Πολωνία και στην Κίνα, όχι στη Γερμανία, κατεξοχήν χώρα της αυτοκινητοβιομηχανίας στην Ευρώπη. Το λέτε βιασύνη αυτό; Οι Γερμανοί έχουν αποκοιμηθεί, έχουν χάσει το τραίνο. Η πράσινη οικονομία δεν σημαίνει σε καμιά περίπτωση ανάσχεση της οικονομίας, το αντίθετο, μπορεί να δώσει την ώθηση που λείπει αυτήν τη στιγμή”.\nΠιθανή κυβέρνηση Πρασίνων θα ήταν μια ευτυχής περίπτωση για την Ελλάδα, υποστηρίζει ο Κώστας Κοσμάς υπενθυμίζοντας ότι το κόμμα έχει σταθερό ευρωπαϊκό προσανατολισμό. “Είναι το κόμμα που είχε ίσως τη θετικότερη στάση στη διάρκεια της χρηματοπιστωτικής κρίσης. Εμείς βγαίναμε στους δρόμους τον χειμώνα και ζητούσαμε να φέρουμε πρόσφυγες από τους καταυλισμούς στα ελληνικά νησιά και να τους φιλοξενήσουμε εδώ στο Βερολίνο παρά την αντίδραση του υπουργείου Εσωτερικών. Και ας μην ξεχνάμε ότι το κόμμα των Πρασίνων ήταν το μοναδικό που στην επέτειο από την εισβολή της Βέρμαχτ στην Ελλάδα, στις 6 Απριλίου 1941, υπέβαλε αίτημα στο γερμανικό κοινοβούλιο να τεθεί επί τάπητος το θέμα των γερμανικών επανορθώσεων. Το θέμα πλέον έχει λήξει. Μπορεί η θέση της Γερμανίας να είναι πολιτικά, τυπικά εντάξει, πολιτικά και ιστορικά όμως δεν είναι. Από εκεί καταλαβαίνει κανείς ότι πρόκειται για ένα κόμμα που λόγω της ανθρωπιστικής φιλοευρωπαϊκής πολιτικής του και κριτικής στάσης απέναντι στο γερμανικό παρελθόν είναι ένας καλός εταίρος για την Ελλάδα”.


Αρχική/ΚΟΣΜΟΣ/Oι πυρηνικές φιλοδοξίες της Αγκυρας\nΤο εργοστάσιο θα χτιστεί, θα ανήκει και θα λειτουργεί από τη ρωσική εταιρεία Rosatom, κάτι που σημαίνει ότι οι εγκαταστάσεις του Ακούγιου θα αποτελούν κυρίαρχο έδαφος της Μόσχας. Στη σειρά των τουρκικών σχεδιασμών ακολουθεί ένα δεύτερο πυρηνικό εργοστάσιο, στη Σινώπη, με ανάλογη δυναμικότητα, κατασκευασμένο από κονσόρτσιουμ ιαπωνικών εταιρειών. Εσχάτως, έχει ανακινηθεί και το ενδεχόμενο κατασκευής ενός τρίτου εργοστασίου στην Ιγκνιάντα, στα σύνορα της Τουρκίας με τη Βουλγαρία, περίπου 250 χλμ. από την Ελλάδα.\nΕκείνο που λείπει από την εξίσωση της δημιουργίας πυρηνικών όπλων είναι οι συσκευές φυγοκέντρισης, που, σύμφωνα με τους διεθνείς οργανισμούς (όπως η Διεθνής Οργάνωση Ατομικής Ενέργειας-ΙΑΕΑ), δεν υπάρχουν στην Τουρκία. Ηδη το 2014, ο πρώην επικεφαλής σχεδιασμού του γερμανικού υπουργείου Εθνικής Αμυνας Χανς Ρίλε είχε ισχυριστεί σε άρθρο του στην Die Welt ότι η Ομοσπονδιακή Υπηρεσία Πληροφοριών (BND) διέθετε ενδείξεις ότι η Τουρκία κινείται στην κατεύθυνση δημιουργίας των προϋποθέσεων για την απόκτηση πυρηνικών όπλων.\nΚαι άφηνε να εννοηθεί πως στην πραγματικότητα η Τουρκία έχει πολύ μεγαλύτερες δυνατότητες εξέλιξης σε πυρηνική δύναμη απ’ όσες φαίνονται. Ο Ρίλε αναφέρεται στις στενές σχέσεις της Τουρκίας με το Πακιστάν, το οποίο εξήγαγε πυρηνική τεχνογνωσία σε διάφορες χώρες. Εξ όσων (πολύ περιορισμένων πληροφοριών) έχουν κατά καιρούς δημοσιοποιηθεί, η πιο ενδιαφέρουσα αφορά την τύχη ενός φορτίου που είχε ξεκινήσει από το Πακιστάν και τον πυρηνικό επιστήμονα Αμπντέλ Καντέρ Καν με προορισμό τη Λιβύη του Μουαμάρ Καντάφι και περιείχε εξαρτήματα φυγοκεντριστών αλλά και οδηγίες για τη δημιουργία όπλων. Πέρα από τα σενάρια, το ζήτημα του τουρκικού ενδιαφέροντος για ανάπτυξη πυρηνικών όπλων είναι πολιτικό και –εν μέρει– διακηρυγμένο.\nΑρκετοί Τούρκοι πολιτικοί, όπως παλαιότερα ο Γκιουλ, έχουν εκφράσει την απορία για το πώς είναι δυνατόν η χώρα τους να παραμένει δίχως πυρηνικά σε μια περιοχή όπου άλλα κράτη είτε διαθέτουν ήδη (Ισραήλ) είτε αναπτύσσουν (Ιράν). Φαίνεται, ωστόσο, ότι υπάρχουν αρκετοί υποψιασμένοι. Σύμφωνα με τον ισραηλινό Τύπο, στη συνάντηση που είχε τον Μάρτιο του 2010 ο Μπέντζαμιν Νετανιάχου με τον Γιώργο Παπανδρέου προειδοποίησε ότι η Τουρκία θα μπορούσε σύντομα να γίνει πυρηνική δύναμη. Εκείνο που δεν έχει απαντηθεί ακόμη είναι το «πόσο σύντομα».


FeCHA - Φεστιβάλ Ισπανόφωνου Κινηματογράφου Αθήνας 2016 | CultureNow.gr\nΑρχική Σελίδα » Σινεμά » Νέα » FeCHA – Φεστιβάλ Ισπανόφωνου Κινηματογράφου Αθήνας 2016\nCULTURENOW / 13-05-2016 / 12:10\nFeCHA – Φεστιβάλ Ισπανόφωνου Κινηματογράφου Αθήνας 2016\nΣτις 2 Ιουνίου 2016 ξεκινάει το Φεστιβάλ Ισπανόφωνου Κινηματογράφου Αθήνας (FeCHA) και θα παρουσιάσει 13 πολυβραβευμένες ταινίες στο θερινό κινηματογράφο Λαΐς της Ταινιοθήκης της Ελλάδας.\nΤην πρώτη εβδομάδα του Ιουνίου 2016 ξεκινάει το Φεστιβάλ Ισπανόφωνου Κινηματογράφου Αθήνας (FeCHA) και θα παρουσιάσει 13 πολυβραβευμένες ταινίες από την Ισπανία, την Αργεντινή, το Μεξικό, τη Χιλή, την Κούβα, το Περού, τη Βενεζουέλα, την Κολομβία και το Εκουαδόρ σε πρώτη προβολή στην Αθήνα.\nΦέτος, το καλοκαίρι είναι αφιερωμένο στον Ισπανόφωνο Κινηματογράφο!\nΣτο θερινό κινηματογράφο Λαΐς της Ταινιοθήκης της Ελλάδας, από 2 έως 8 Ιουνίου 2016, ταξιδέψτε από την Ισπανία μέχρι τη Λατινική Αμερική, γνωρίστε την πλούσια κινηματογραφική παράδοση αυτών των χωρών και απολαύστε μεγάλα ονόματα του Ισπανόφωνου κινηματογράφου: τον Ρικάρντο Νταρίν, τον Λουίς Τοσάρ, την Μαριμπέλ Βερντού, κ.ά.\nΠΕΜΠΤΗ 2 ΙΟΥΝΙΟΥ 2016\nΤΡΟΥΜΑΝ / TRUMAN (Cesc Gay, Ισπανία, 2015, 108′)\nΙσπανική κομεντί βραβευμένη με 5 Goya (Καλύτερης ταινίας, σκηνοθεσίας, σεναρίου, α΄ και β΄ ανδρικού ρόλου). O Τζούλιαν θα δεχτεί μια απρόσμενη επίσκεψη από τον φίλο του Τομάς που ζει στον Καναδά. Οι δυο τους θέλοντας να θυμηθούν τα παλιά θα ζήσουν αξέχαστες στιγμές. Πρωταγωνιστεί ο Ρικάρντο Νταρίν ( ΙΣΤΟΡΙΕΣ ΓΙΑ ΑΓΡΙΟΥΣ ).\nΣΥΜΠΕΡΙΦΟΡΑ / CONDUCTA (Ernesto Daranas, Κούβα, 2014, 110′)\nΟ Τσάλα είναι 11 χρονών και μένει με την μητέρα του, η οποία είναι εθισμένη στα ναρκωτικά. Η Καρμέλα είναι δασκάλα της 6ης Δημοτικού, την οποία αγαπούν και σέβονται όλα τα παιδιά. Μία μέρα η Καρμέλα αναγκάζεται να νοσηλευτεί και να αφήσει το σχολείο για λίγους μήνες. Η καινούρια δασκάλα, δεν μπορεί να καταλάβει την συμπεριφορά του Τσάλα και τον στέλνει σε αναμορφωτήριο. Η ταινία ήταν η επίσημη υποβολή της Κούβας για το Όσκαρ Ξενόγλωσσης Ταινίας.\nΟΙ ΜΕΓΑΙΡΕΣ / MUSARANAS (Juanfer Andrés – Esteban Roel, Ισπανία, 2014, 90′)\nΠΟΙΟΣ ΚΛΕΒΕΙ ΠΟΙΟΝ; / CIEN ANOS DE PERDON (Daniel Calparsoro, Ισπανία, 2016, 95′)\nΈνα βροχερό πρωί. Έξι ένοπλοι άνδρες, µεταµφιεσµένοι, επιτίθενται σε µια τράπεζα στη Βαλένθια. Με αρχηγό έναν κλέφτη, µε το παρατσούκλι Ο Ουρουγουανός, η αποστολή της οµάδας φαίνεται απλή και ξεκάθαρη: να αδειάσουν όσα περισσότερα χρηµατοκιβώτια µπορέσουν και να το σκάσουν. Ωστόσο όλα θα περιπλεχθούν, όταν ο διευθυντής µιας τράπεζας αποκαλύψει ένα µυστικό κρυµµένο σε ένα από τα χρηµατοκιβώτια.\nΑΠΟ ΜΑΚΡΙΑ / DESDE ALLA (Lorenzo Vigas, Βενεζουέλα – Μεξικό, 2015, 93′)\nΟ πλούσιος μεσήλικας, Αρμάντο, προσελκύει νεαρούς άντρες στο διαμέρισμα του και, με αντάλλαγμα χρήματα, ζητά από αυτούς να τους κοιτά δίχως να τους αγγίζει. Από μακριά. Η πρώτη επαφή του Αρμάντο με τον νεαρό Έλντερ είναι βίαιη, αλλά αυτό δεν αποθαρύνει τον μοναχικό άντρα. Το στοιχειωμένο παρελθόν του Αρμάντο όμως τους επισκιάζει και ο Έλντερ τελικά θα κάνει την απόλυτη πράξη στοργής για τον Αρμάντο.\nΒραβείο Χρυσού Λέοντα στο Φεστιβάλ Βενετίας.\nΧΩΡΙΣ ΠΑΙΔΙΑ / SIN HIJOS (Ariel Winograd, Αργεντινή – Ισπανία, 2015, 90′)\nΟ Γκαµπριέλ χώρισε πριν από τέσσερα χρόνια. Από τότε η Σόφια, η οκτάχρονη κόρη του είναι το κέντρο της ζωής του, μέχρι τη στιγµή που στην ζωή του θα µπει η Βίκυ µια όµορφη, ανεξάρτητη και γεµάτη αυτοπεποίθηση γυναίκα που στην πρώτη τους συνάντηση, και χωρίς να ξέρει τίποτα για τη ζωή του, του παραθέτει τον µοναδικό της όρο σε οποιαδήποτε νέα γνωριµία: δεν θα κάνει ποτέ σχέση µε κάποιον που έχει παιδιά. Στην ταινία πρωταγωνιστεί η Μαριµπέλ Βερντού, την οποία γνωρίσαµε στις ταινίες, «Ο Λαβύρινος του Πάνα», «Θέλω και την Μαµά σου».\nΤΕΣΣΕΡΑ ΦΕΓΓΑΡΙΑ / CUATRO LUNAS (Sergio Tovar Velarde, Μεξικό, 2013, 110′)\nΤέσσερεις ιστορίες αγάπης και απογοήτευσης μεταξύ ανδρών διαφορετικών γενεών που αντιμετωπίζουν τις συγκρούσεις και τους φόβους τους.\nΔΕΥΤΕΡΑ 6 ΙΟΥΝΙΟΥ 2016\nΑΡΓΙΑ / FERIADO (Diego Araujo , Εκουαδόρ, 2014, 82′)\nO Xoυάν Πάμπλο, ένα αγόρι 16 ετών, ταξιδεύει στο κτήμα της οικογένειας, στο οποίο έχει καταφύγει ο θείος του, ένας τραπεζίτης που εμπλέκεται σε ένα σκάνδαλο διαφθοράς, μαζί με τη γυναίκα και τα έφηβα παιδιά του. Εκεί, o Xoυάν Πάμπλο θα γνωρίσει τον Χουάνο, έναν μυστηριώδη χεβιμεταλά από το διπλανό χωριό. Μαζί του, ο Xoυάν Πάμπλο θα ανακαλύψει έναν απελευθερωμένο κόσμο εντελώς ξένο από αυτόν που εκείνος γνώριζε μέχρι τώρα.\nΤΑ ΜΑΝΙΤΑΡΙΑ / LOS HONGOS (Oscar Ruiz Navia, Κολομβία, 2014, 103′)\nΚάθε βράδυ μετά τη δουλειά του στην οικοδομή, ο ΡΑΣ κάνει γκραφίτι σε διάφορους τοίχους της γειτονιάς του, στο Καλί της Κολομβίας. Μια μέρα ο ΡΑΣ χάνει τη δουλειά του και κλέβει τενεκέδες με χρώματα με τα οποία σκοπεύει να ζωγραφίσει μια μεγάλη τοιχογραφία στο οικόπεδο δίπλα από το σπίτι του.\nΤΡΙΤΗ 7 ΙΟΥΝΙΟΥ 2016\nΟΙ ΚΑΤΣΙΚΕΣ ΔΕΝ ΧΑΝΟΥΝ ΤΟ ΤΡΑΙΝΟ / LAS OVEJAS NO PIERDEN EL TREN (Álvaro Fernández Armero, Ισπανία, 2014, 103′)\nΗ Λουίσα κι ο Αλμπέρτο υποχρεώθηκαν να πάνε να ζήσουν στην επαρχία, αλλά η ειδυλλιακή αγροτική ζωή αρχίζει γρήγορα να δείχνει την λιγότερο ευχάριστη πλευρά της. Επί πλέον, το ζευγάρι δεν περνά και τις καλύτερες στιγμές του. Η Λουίσα επιμένει ν’ αποκτήσει ένα δεύτερο παιδί, παρ’ όλο που το τίμημα είναι το πιο αδιάφορο σεξ που μπορεί να φανταστεί κανείς.\nΝΝ – ΧΩΡΙΣ ΟΝΟΜΑ / NN (Héctor Gálvez, Περού, 2014, 90′)\nΤο σώμα ενός άνδρα –ο οποίος είχε εξαφανιστεί κατά την περίοδο της πολιτικής βίας στο Περού– έχει εκταφεί, αλλά κανείς δεν εμφανίζεται για να το περισυλλέξει. Το μόνο στοιχείο για την ταυτοποίηση του πτώματος είναι η φωτογραφία ενός χαμογελαστού κοριτσιού η οποία βρέθηκε στο πουκάμισό του.\nΤο NN ήταν η επίσημη συμμετοχή του Περού στα 87α Oscars στην κατηγορία ξενόγλωσσης ταινίας.\nΗ ΕΝΟΧΗ ΤΟΥ ΑΜΝΟΥ / LA CULPA DEL CORDERO (Gabriel Drak, Ουρουγουάη, 2012, 85′)\nΟ Χόρχε και η Ελένα ήταν παντρεμένοι εδώ και τριανταπέντε χρόνια. Λίγο πριν από την πρόσφατη συνταξιοδότηση του Χόρχε, το ζευγάρι αποφασίζει να κάνει μια σημαντική αλλαγή στη ζωή του και, για να την ανακοινώσει στην υπόλοιπη οικογένεια, καλεί τα τέσσερα παιδιά του να ψήσουν και να φάνε όλοι μαζί…\nΠροβολή στην Αίθουσα 1 της Ταινιοθήκης της Ελλάδας. Είσοδος ελεύθερη ώσπου να καλυφθούν οι θέσεις.\nΗ ΦΑΜΙΛΙΑ / EL CLAN (Pablo Trapero, Αργεντινή, 2015, 110′)\nΕΠΙΣΗΜΗ ΤΑΙΝΙΑ ΛΗΞΗΣ ΤΟΥ ΦΕΣΤΙΒΑΛ\nΗ ΣΕΞΟΥΑΛΙΚΗ ΖΩΗ ΤΩΝ ΦΥΤΩΝ / VIDA SEXUAL DE LAS PLANTAS (Sebastián Brahm, Χιλή, 2015, 95′)\nΈνας τραυματισμός στο κεφάλι προκαλεί στον αγαπημένο της Μπάρμπαρα, Γκίγε, νοητική στέρηση. Μετά από αυτό το ατυχές γεγονός, η Μπάρμπαρα παύει να νιώθει την έλξη που είχε για αυτόν. Τώρα που κοντεύει τα 35 και επιθυμώντας να γίνει μητέρα, η Μπάρμπαρα θα βρει ένα νέο σύντροφο αλλά θα την στοιχειώσει η μνήμη ενός χαμένου έρωτα.\nΤοποθεσία: Θερινός Κινηματογράφος Λαΐς της Ταινιοθήκης της Ελλάδας, Ιερά Οδός 48 & Μεγ. Αλεξάνδρου, Μετρό Κεραμεικός\nΗμερομηνία: 2 – 8 Ιουνίου 2016\nΤιμές εισιτηρίων: Προβολής: 7 ευρώ / Φοιτητικό-Ανέργων-ΑμΕΑ-Σπουδαστές Ινστιτούτου Θερβάντες-Μικρή Λέσχη Ταινιοθήκης: 5 ευρώ. Κάρτα Διαρκείας: 50 ευρώ\nΠεριορισμένες κάρτες διαρκείας (100) θα προπωλούνται από τις 16/5 στην Ταινιοθήκη της Ελλάδας. (Η προπώληση ξεκίνησε)


ΣΤ Γυμνάσιο Αρρένων Αθηνών - H τάξη του 1969: Ασκήσεις για το καλοκαίρι.\nΑΙΘΟΥΣΑ ΜΑΝΟΣ ΚΑΤΡΑΚΗΣ 22 Ιουλίου 2013 - 12:19 π.μ.\nεκπληκτικό κείμενο! φέρνει κάτι από Στάϊνμπεκ ("Τα σταφύλια της οργής"), όπου βλέπω στο βάθος του παρελθόντος χρόνου να υποβόσκει ένας μεγάλος λογοπλάστης και ποιός ξέρει, στα προσεχή 42 με 43 χρόνια να αποκτήσουμε κι άλλον "αζαριάδη".\nκατά την παραλαγή του προπολεμικού ρεμπέτικου:"Γειά σου κυρ' πρόεδρα, είσαι μαγγιώρος/ και των 69άρηδων τρελλός κουμανταδόρος!"\nΑΙΘΟΥΣΑ ΜΑΝΟΣ ΚΑΤΡΑΚΗΣ 22 Ιουλίου 2013 - 12:23 π.μ.\nαπό παράληψη στο προηγούμενο: ο συντάκτης του αρχικού κειμένου αναφέρεται μάλλον στον γουλή για ... σεκιουριτά, και εκ παραδρομής αναφέρεται το όνομά μου.\nΣοφιστής 22 Ιουλίου 2013 - 8:09 μ.μ.\nΜανόλη, μετά την απομάκρυνση εκ του τυπογραφείου, ουδέν λάθος αναγνωρίζεται.\nΕκπληκτικό σίγουρα κείμενο.\nΠροσωπικά, βλέπω επιρροές Τσιφόρου και Γερμανού.\nΠρόεδρε πως σου ξέφυγε το χρονογράφημα;\nΥ.Γ. Εγώ πάντως ψάχνω εκείνα τα καράβια.\nΑ.Δ.Χ. 24 Ιουλίου 2013 - 6:21 μ.μ.\nΚα-τα-πλη-κτι-κό, έτσι απλά.\nΑΙΘΟΥΣΑ ΜΑΝΟΣ ΚΑΤΡΑΚΗΣ 24 Ιουλίου 2013 - 7:44 μ.μ.\nΠροσπαθούσα να καταλάβω γιατί στην δεύτερη έκδοση του αρχικού κειμένου κάτι δεν μου έκανε το κλικ της πρώτης ανάγνωσης. Λοιπόν το βρήκα: στην πρωτότυπη εκδοχή η μή παραγραφοποίηση, η ρηξικέλευθη χρήση των σημείων στίξης έδιναν μια αίσθηση ... πίεσης, προσδοκίας, ελπίδας κι απόγνωσης ταυτόχρονα, λες και όλες τούτες οι σκέψεις ήθελαν να ... εκστομιστούν ταυτόχρονα όπως τ' άλογα στην αφετηρία του ιππόδρομου.\nΑς επανέλθει στην αρχική μορφή!\nΣΤ Γυμνάσιο 1969 24 Ιουλίου 2013 - 8:08 μ.μ.\nΜανόλη έχεις δίκιο.\neyedoc 26 Ιουλίου 2013 - 10:00 π.μ.\nΕυχαριστούμε για το "ασκαρδαμυκτί". Και εις ημάς (πληθυντικός ευγενείας;) ήρεσεν περισσότερον το α-παραγραφοποίητο.\nΤα σχόλια περιττεύουν. Οι προλαλήσαντες με κάλυψαν πλήρως.\nΥ.Γ. Πρόεδρε μήπως σε επηρέασαν .. "κακές παρέες με εναγκαλισμούς" και ξέσπασες;\nσπύρος 26 Ιουλίου 2013 - 4:43 μ.μ.\nγια τους εναγκαλισμούς θα τα πούμε από κοντά,στο μεταξύ ο πουλής πιάστηκε αδιάβαστος,τον βλέπω να ξαναδίνει το σεπτέμβρη.\nΑΙΘΟΥΣΑ ΜΑΝΟΣ ΚΑΤΡΑΚΗΣ 26 Ιουλίου 2013 - 7:43 μ.μ.\nΠρόεδρε, σε τί "πιάστηκα αδιάβαστος"; Μήπως δεν σχολίασα ως έπρεπε την ... κατάσταση της υγείας σου; Εν πάση περιπτώσει θα επανεξεταστώ τον σεπτέμβρη ούτως ή άλλως. και ποιός ξέρει τι μπορώ να ... πω!\nDikeopolis Socratis 27 Ιουλίου 2013 - 10:14 π.μ.\nΠολύ καλό! Πρόεδρε Ε Γ ΡΑ Ψ Ε Σ!\nΑπό τη συζήτηση για το αστυνομικό μυθιστόρημα (12/...


.:BiblioNet : Ομερτά / Puzo, Mario, 1920-1999\nISBN 978-960-436-599-9, [Κυκλοφορεί - Εκκρεμής εγγραφή]\nΤα παιδιά του Δον Απρίλε τον αποδέχτηκαν ως πιστό µέλος της οικογένειας, ως τον "ανιψιό" του πατέρα τους. Για το FBI ήταν ένας άνθρωπος που προτιµούσε να καβαλάει τ‘ άλογά του παρά να κάνει δουλειές της µαφίας. Κανείς δεν ήξερε γιατί ο Αστόρε Βιόλα είχε υιοθετηθεί από τον Απρίλε πριν από πολλά χρόνια στη Σικελία· κανείς δεν υποψιαζόταν ότι ο Δον τον είχε προσεκτικά εκπαιδεύσει και πως ο Αστόρε περίµενε να έρθει η δική του ώρα.\nΚαι η ώρα αυτή έχει πλέον φτάσει. Ο Δον είναι νεκρός. Σε µια σύγκρουση εχθρών και εραστών, προδοτών και πιστών στρατιωτών, ο Αστόρε Βιόλα θα διεκδικήσει το πεπρωµένο του. Επειδή µετά από όλα αυτά τα χρόνια, η οργή βράζει ακόµη στο αίµα του...\nΜετά το σπάσιμο της "Ομερτά" και τη συνακόλουθη κατάρρευση της αμερικάνικης μαφίας, στόχος της επόμενης γενιάς παρανόμων δεν είναι απλώς η επικράτηση στην Αμερική - είναι η παγκόσμια κυριαρχία! Ο δρόμος τους όμως διασταυρώνεται με αυτόν ενός αυθεντικού μαφιόζου, ενός ανθρώπου που η τιμή και η οικογένεια βρίσκονται ακόμη στην κορυφή των αξιών του...


Σωτηρία με ένα ευρώ | Onsports.gr\nhome ΠοδόσφαιροFootball LeagueΣωτηρία με ένα ευρώ Κοινοποιήστε\nΣωτηρία με ένα ευρώ\tΣυντάκτης: Onsports Team\nΔημοσίευση: Πέμπτη, 10 Μαρτίου 2011 12.54\nΟ πρόεδρος της ΕΠΣ Ρεθύμνου κατέθεσε πρόταση οικονομικής σωτηρίας με ένα «ευρώ κάθε εξάμηνο».\tΜε επιστολή του στον ραδιοφωνικό σταθμό «Athletic Radio 104,2» πρότεινε έναν τρόπο για την οικονομική σωτηρία του ΟΦΗ που αξίζει τουλάχιστον μελέτης και συζήτησης. Αναλυτικά αναφέρεται: «Καλά, γιατί «τρόμαξαν» επειδή ο διεθνής οίκος αξιολόγησης Moody’s υποβάθμισε την ελληνική οικονομία; Ξαφνιάστηκαν; Καλά τι δεν είναι «υπερχρεωμένο» σήμερα; Αλήθεια γιατί δεν βλέπετε τα δυο μεγάλα κόμματα πόσο υπερδανεισμένα και υποθηκευμένα είναι; ΠΑΣΟΚ και Ν.Δ. σύμφωνα με στοιχεία του Υπουργείου Εσωτερικών στα μέσα του 2010 χρωστούσαν συνολικώς σε τράπεζες πάνω από 230 εκατ. ευρώ.\nΈνα απαιτείται. ΤΟΛΜΗ - ΠΙΣΤΗ – ΟΡΑΜΑ - ΑΓΑΠΗ – ΔΙΨΑ και ΠΕΙΘΩ. Ο λαός του ΟΦΗ όπως και του ΕΡΓΟΤΕΛΗ της ΧΕΡΣΟΝΗΣΟΥ, του ΠΟΑ, της ΑΕΚ του ΡΟΥΒΑ, του ΓΙΟΥΧΤΑ, του ΚΡΟΥΣΩΝΑ και όλων των ομάδων μπορούν να υλοποιήσουν. Εξάλλου δεν ζητάμε τίποτα. Ένα ευρώ το εξάμηνο. Δηλαδή ούτε «μισή λαγάνα».\tΚατηγορία: Football League


Aristera sti Mitilini: ΠΑΛΛΕΣΒΙΑΚΟ ΕΡΓΑΤΟΫΠΑΛΛΗΛΙΚΟ ΚΕΝΤΡΟ: 41 χρόνια από την εξέγερση στις 17 Νοέμβρη 1973. Συγκέντρωση 17/11/2014, 18:30 Πλατεία Σαπφούς\nΠΑΛΛΕΣΒΙΑΚΟ ΕΡΓΑΤΟΫΠΑΛΛΗΛΙΚΟ ΚΕΝΤΡΟ: 41 χρόνια από την εξέγερση στις 17 Νοέμβρη 1973. Συγκέντρωση 17/11/2014, 18:30 Πλατεία Σαπφούς\nΜε ανακοίνωση της η Διοίκηση του Εργατικού Κέντρου Λέσβου, καλεί τους εργαζόμενους, τους άνεργους, τους νέους και τις νέες, να πάρουν μέρος στη συγκέντρωση που διοργανώνει τη Δευτέρα 17 Νοέμβρη, 41 χρόνια από την εξέγερση του Πολυτεχνείου.\n«41 Χρόνια έχουν περάσει από τότε που ο ελληνικός λαός, οι εργάτες και τα λαϊκά στρώματα εναντιώθηκαν στη χούντα των συνταγματαρχών. Οι δυνάστες εκείνης της εποχής εξυπηρετούσαν τα συμφέροντα του κεφαλαίου. Στο όνομα του «κομμουνιστικού κινδύνου» δολοφόνησαν, εξόρισαν, φυλάκισαν και κυνήγησαν χιλιάδες αγωνιστές. Τότε το σύνθημα και η διεκδίκηση για «ψωμί – παιδεία – ελευθερία» γινόταν η αιτία για φυλακίσεις, για να χαρακτηριστείς εχθρός του συστήματος.\nΌταν πάρουν στα δικά τους χέρια τη σημαία της πάλης για τα δικαιώματα, το δίκιο και την απελευθέρωση της εργατικής τάξης, του λαού, της χώρας από τα δεσμά των μονοπωλίων, της ΕΕ και του ΝΑΤΟ.»\nΑναρτήθηκε από Aristera sti Mitilini στις 12:53 π.μ.


ΚΗΡΥΤΤΕΙ… ΙΣΛΑΜΙΚΕΣ «ΑΓΑΠΕΣ»\nΣε ένα καινούργιο ξέσπασμα του ο «αξιαγάπητος» και «λαοπρόβλητος» δήμαρχος της άλλοτε συμπρωτεύουσας και σήμερα «ξέφραγο αμπέλι», Θεσσαλονίκης, αποκάλεσε το Ισλάμ μεγάλη θρησκεία της «ειρήνης» και της αγάπης. Τα άριστα δε δείγματα αυτής της «ισλαμική αγάπης», τα βλέπουμε αυτές τις μέρες σε όλο τον ισλαμικό κόσμο όπου το αίμα ρέει άφθονο προς όλες τις πλευρές.\nΟ ....αξιαγάπητος και ...λαοφιλής αυτός δήμαρχος, αρέσκεται να πηγαίνει τακτικά στην γείτονα «φίλη» και «σύμμαχο» Τουρκία, που τελευταία έχει ξεσαλώσει από παραβάσεις της ελληνικής κυριαρχίας σε όλο το μήκος και το πλάτος του Αιγαίου και να επιδεικνύει τις κόκκινες κάλτσες του, στους «αδελφούς» του Τούρκους, γιατί αυτό είναι το χρώμα της σημαίας τους. Ετσι τους τιμά κατάλληλα! Άφεριν δήμαρχε!\nΠαράλληλα έχει εκπονήσει σχέδια για να γεμίσει την «ερωτική», όπως χαρακτηρίζεται πόλη του, και με άλλα μουσουλμανικά μνημεία. Το πρόβλημα όμως είναι ότι από την άλλη θέλει να προωθήσει τους αγαπημένους του γκέϊ, κάτι που όμως δεν συμβιβάζεται κύριε δήμαρχε με το αγαπητό σου Ισλάμ, όπου οι ομοφυλόφιλοι εκτελούταν εν ψυχρώ. Ίσως, να… οργανώσει παρελάσεις των γκέι με πανισλαμικά σύμβολα !!! Όλα να τα περιμένει κανείς!


ΔΙΚΤΥΟΥΡΓΟΣ ΜΑΚΕΔΩΝ Αντιπαλεύεται η παρακμή; - ΔΙΚΤΥΟΥΡΓΟΣ ΜΑΚΕΔΩΝ\nHome / πολιτισμός / Αντιπαλεύεται η παρακμή;\nΈχουμε και μια τρίτη λέξη στα ελληνικά: τη λέξη «νομίσματα». Είναι εκείνα από τα χρήματα που τη χρήση τους την καθορίζουμε εμείς (κάθε ανθρώπινη κοινωνία) με κοινή συμφωνία-σύμβαση. Αντιπροσωπεύουν τη σύμβαση (τον δικό μας «νόμο»), δεν έχουν δική τους φύση-ουσία, γι’ αυτό και τα λέμε «νομίσματα»: είναι τα νομιζόμενα, διότι «ου φύσει, αλλά νόμω κείνται», καθώς όρισε ο Αριστοτέλης.


Ηνωμένες Πολιτείες Ουάσιγκτον Lakewood Εστιατόρια σε Lakewood Denny's\nΝο 87 από 134 στην κατηγορία Εστιατόρια για: Lakewood €€ - €€€\nΑμερικανική 6112 100th St SW, Lakewood, WA 98499-2736+1 253-584-1574Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 3,0 11 κριτικέςΕξαιρετικό9%Πολύ καλό18%Μέτριο55%Ανεπαρκές18%Πολύ κακό0%Ανοιχτό τώρα00:00 - 23:59Κυρ - Σαβ00:00 - 23:59Αναλυτικό ωράριο ΚΟΥΖΙΝΕΣ Αμερικανική ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 6112 100th St SW, Lakewood, WA 98499-2736Όλες οι λεπτομέρειες Βελτίωση αυτής της καταχώρισηςΑυτό το μέρος είναι εστιατόριο αμερικάνικου τύπου;Ναι Όχι Άγνωστο Αυτό το εστιατόριο είναι κατάλληλο για παιδιά;Ναι Όχι Άγνωστο Αυτό το εστιατόριο είναι καλό για μεγάλες παρέες;Ναι Όχι Άγνωστο Αυτό το μέρος είναι για φαστ φουντ;Ναι Όχι Άγνωστο Οι τιμές σε αυτό το εστιατόριο είναι μεσαίας κατηγορίας;Ναι Όχι Άγνωστο Αυτό το εστιατόριο είναι καλό για πρωινό;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Αυτό το εστιατόριο διαθέτει τραπέζια;Ναι Όχι Άγνωστο Αυτό το εστιατόριο είναι αμερικάνικο; Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (11)Βαθμολογία ταξιδιωτών Εξαιρετικό1Πολύ καλό1Μέτριο1Ανεπαρκές1Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (4)Αγγλικά (11)Γλώσσα Ελληνικά (4)Αγγλικά (11)Δείτε τι λένε οι ταξιδιώτες: Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιvacationaholicCentral Oregon10569Η κριτική γράφτηκε 6 Μαΐου 2016 Είναι το Denny's .... σε Lakewood, WAΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιDon ELakewood, Ουάσιγκτον7617Η κριτική γράφτηκε 23 Μαρτίου 2016 Χρειάζεται μια αναβάθμιση!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιFred BLakewood, Ουάσιγκτον271Η κριτική γράφτηκε 14 Μαρτίου 2016 Οι διακομιστές κάνουν τη διαφοράΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιTom25Portland, Oregon13754Η κριτική γράφτηκε 10 Οκτωβρίου 2012 Συνολικά φανταστικό δείπνο εμπειρία ... και εξαιρετικό φαγητό, ως συνήθως!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαOriginal House of Donuts85 κριτικές 0,33 χλμ μακριά Hess Bakery and Deli35 κριτικές 0,42 χλμ μακριά Ah Badabing11 κριτικές 0,08 χλμ μακριά Herfy's Burger11 κριτικές 0,42 χλμ μακριά Κοντινά αξιοθέαταAMC Loews Lakewood Towne Center 1297 κριτικές 0,68 χλμ μακριά Chambers Bay139 κριτικές 5,43 χλμ μακριά Topside Bar & Grill13 κριτικές 5,98 χλμ μακριά Olympus Spa26 κριτικές 3,06 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Denny's και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\n6112 100th St SW, Lakewood, WA 98499-2736 Τοποθεσία:


Τα 10 είδη της μαμάς που θα συναντήσετε στο σχολείο\n8 Οκτωβρίου 2015 | 07:00\nΣτην αυλή του σχολείου συναντάμε πολλές μαμάδες διαφορετικές,η καθέ μια με το δικό της τύπο! Είναι μερικές ομώς που κάνουν μπαμ!Δείτε Παρακάτω τους δεκα τύπους μαμάδων που συναντάμε στο σχολείο !\n1. Η κρύα σα πέτρα μαμά!\nΑυτή τη μαμά μπορείτε να τη μπερδέψετε και με κέρινο ομοιώμα από το μουσείο Μαντάμ Τισό. Δε θα την δείτε να χαμογελάει,ούτε να συζητάει με άλλες μαμάδες.Βασικά είναι ανέκφραστη. Βέβαια αν αν την ακολουθήσετε στην έξοδο, μην εκπλαγείτε αν την δείτε στο αυτοκίνητο σε εμβρυϊκή θέση να της έχουν πεταχτεί τα μάτια εξω απο το κλάμα!.\n2.Η μαμά κουτσομπόλα\nΕίναι πάντα νωρίτερα στο σχολείο και φεύγει πάντα τελευταία στο σχόλασμα,με το που θα μπεις στο σχολείο θα σε περάσει από skanner για να δει τι φοράς πως το φοράς με τι ήρθες και όλα τα σχετικά,θα έρθει μόνη της να σου συστηθεί για να μαζέψει πληροφορίες και μάντεψε αν σου ξεφύγει κάτι παραπάνω ποιος θα το μάθει;OΛΟ ΤΟ ΣΧΟΛΕΙΟ!\n3.Η κοκέτα μαμά.\nΚάθε πρωί, ανεξαιρέτως, είναι βαμμένη, χτενισμένη, ντυμένη στην τρίχα, το ίδιο και τα παιδιά της, με τα κορδόνια τους δεμένα και τα κοτσιδάκια τους πλεγμένα στην εντέλεια και πάντα δέκα λεπτά πριν τη προσευχή. Μα τι ώρα ξυπνάει άραγε;plus απέφυγε να κάτσεις κοντά της σίγουρα θα βάλεις τον εαυτό σου σε σύγκριση και είναι κρίμα!\n4.Η βιαστική μαμά.\nΣε πετυχαίνει στα μισά του δρόμου για το σχολείο και σου ζητά να πάρεις και τα δικά της παιδιά μαζί σου γιατί έχει αργήσει σε ένα ραντεβού. Πάλι.\n5.Η αγχωτική μαμά.\nΛες να βρέξει αργότερα; Αχ, ξέχασε να δώσει στο παιδί ομπρέλα. Μήπως έπρεπε να του φορέσει κάτι πιο ζεστό; Είπαν τίποτα στο σχολείο για τις ψείρες; Εσύ τι του δίνεις για κολατσιό; Μήπως του πέσει βαρύ το σάντουιτς που του έφτιαξε; Το δικό σου την έμαθε την αλφαβήτα;\n6.Η αργοπορημένη μαμά.\nΤη βλέπεις φεύγοντας απ’ το σχολείο να τρέχει σαν τρελή τραβώντας το παιδί από το χέρι, με τσάντες και σακίδια να ανεμίζουν, ενώ φωνάζει «Περιμένετε! Ερχόμαστε!» στον επιστάτη που κλείνει την πόρτα.\n7.Η πελαγωμένη μαμα.\nΦοράει πιτζάμες, καπαρντίνα και παντόφλες, τα μαλλιά της είναι άνω κάτω, το ένα της παιδί γκρινιάζει και το άλλο κάνει παθητική αντίσταση, οπότε αναγκάζεται να το σπρώχνει. Σου εξηγεί ότι δεν κοιμήθηκε όλη νύχτα και ότι έχει χαλάσει το πλυντήριο και ότι η γάτα τους το έσκασε απ’ το σπίτι και ότι πρέπει να πάει να πληρώσει τη ΔΕΗ γιατί θα τους κόψουν το ρεύμα και ότι το ένα παιδί έχει ένα περίεργο εξάνθημα και… και… και…\n8.Η γλυκιά μανούλα.\nΕίναι πάντα χαμογελαστή, μιλάει χαμηλόφωνα, αποκαλεί πάντα το παιδί με το υποκοριστικό του, δεν αγανακτεί ποτέ, αναφέρεται στον εαυτό της με τον χαρακτηρισμό «η μανούλα», είναι τόσο ροζ και ζαχαρωτή που λίγο ακόμα και θα πάθεις ζαχάρο πρωί πρωί. (μπλιαχ)\nΛέει στο παιδί να περπατήσει πιο γρήγορα, να μην καμπουριάζει, να κρατάει την τσάντα του σωστά, να σταματήσει στο φανάρι, να προχωρήσει όταν ανάψει το φανάρι, να μην τρέχει, να χαιρετήσει την κυρία (εσένα), να μην ξύνει τη μύτη του, να προσέχει τα πράγματα του, να μην κάνει βλακείες…\n10.Η μαμά celebrity\nΣκάει στο σχολείο με τη νταντά με τη γόβα τη δεκαπενταποντη, αφήνει ένα αυτόγραφο στη μούρη της δασκάλας και φεύγει…Τόσο απλά!\nΕσείς ποια μαμά νομίζετε ότι είσαστε εγώ νομίζω ότι είμαι κράμα από πολλές!!!!(Ντροπή μου)


Φοβερός αλητάκος! Βλέμμα άγριο, κόβει κάθε κουβέντα, μύτη ψιλοσημαδεμένη -από καβγά; Γάτος... ανδρειωμένος στην Άνδρο.\nΕξαιρετικές φωτογραφίες.Και η γάτα...πολύ γάτα\nΤο βλέμμα του γάτου είναι φοβερό, όπως και το καδράρισμα!\nΤελειος ο μουργος!


Υπάρχει ελπίδα! | Παναγία Ιεροσολυμίτισσα\nΣτήν μυθολογία της αρχαιότητος γίνεται λόγος για τον Επιμηθέα, ο οποίος κατώρθωσε σε ένα επτασφράγιστο πιθάρι να εγκλωβίση όλα τα δεινά του κόσμου και έδωσε αυστηρή εντολή κανείς να μην ανοίξη το πιθάρι.\nΌμως η Πανδώρα, γεμάτη περιέργεια, τόλμησε να ανοίξη το κουτί, ώστε να εξέλθουν όλα τα κακά του κόσμου. Κατώρθωσε, βεβαίως, πάλι να το κλείση, αλλά να φυλακίση μέσα μόνον την ελπίδα.\nΗ ελπίδα συνεχίζει να υπάρχη, όχι στο πιθάρι, αλλά στις καρδιές όλων των ανθρώπων. Ποιός από μας δεν δέχθηκε τα δεινά του Επιμηθέα; Αυτά και άλλα τόσα δεχθήκαμε και δεχόμαστε σε καθημερινή βάσι.\nΗ ελπίδα υπάρχει! Την κρατούν βαθειά στην καρδιά τους μόνον οι πιστοί, μόνον εκείνοι που κουβαλούν μέσα τους Θεό, που ευλαβούνται το άγιο όνομά Του.\nΑυτοί που ελπίζουν την ώρα που το ηφαίστειο ξερνάει την λάβα του, την ώρα που σείεται η γή στα πόδια τους, αυτοί που αντιμετωπίζουν με θάρρος τα φουσκωμένα κύματα που σαρώνουν τα σπίτια, μεταβάλλοντάς τα σε πνιγμένα καραβάκια.\nΜή φοβείσθε, παιδιά, έχετε θάρρος, ελπίζετε, πιστεύετε. «Αύτη η νίκη η νικήσασα τον κόσμον, η πίστις ημών».\nΟ Χριστιανός ημπορεί να λαλή και να ψάλλη τα μεγαλεία του Θεού και εν μέσω θρήνων και οδυρμών να ακούγεται το κελάιδισμα του αηδονιού χαρούμενο και ελπιδοφόρο.\nΤό μήνυμα, λοιπόν, για όλους μας είναι ένα και μοναδικό: Πιστεύετε, ελπίζετε, αγωνίζεσθε, αντισταθήτε.\nΠηγή: Περιοδικό «ΑΓΙΑ ΛΥΔΙΑ», τεύχος 467, Ιανουάριος 2012.\nπηγη: https://oikohouse.wordpress.com/ , https://synaxipalaiochoriou.blogspot.com


X-way ηλεκτρονικό κατάστημα στο Waveinn\nΕξοπλισμός αλιείας (28)\nΌλα ( X-way )\nΣχετικά με X-way\nX-way - Βεβαιωθείτε ότι έχετε ελέγξει την καλύτερη επιλογή του εξοπλισμού Γυαλιά X-way. Δεν θα μπορούσε να είναι πιο εύκολο να περιηγηθείτε και να αγοράσετε σε απευθείας σύνδεση και τι περισσότερo απο τα είδη που έχετε επιλέξει, να παραδοθούν απευθείας στην πόρτα σας. Τα περισσότερα από τα προϊόντα μας αποστέλλονται εντός 24 ωρών από την παραγγελία. Ως εξουσιοδοτημένος αντιπρόσωπος της Γυαλιά X-way, έχουμε εκτεταμένη γνώση και τη διορατικότητα για τα προϊόντα μας, και μπορούμε να σας παρέχουμε την απαραίτητη εκπαίδευση για τη χρήση των προϊόντων μας. Θα πάρετε την καλύτερη δυνατή εξυπηρέτηση, όταν το χρειάζεστε. Πιστεύουμε ότι ένα μεγάλο μέρος αυτής της ικανοποίησης προέρχεται από τη γνώση ότι όταν κάνετε μια αγορά, οι πληροφορίες σας παραμένουν απολύτως εμπιστευτικές και ασφαλής. Αγοράστε σε πολύ ανταγωνιστική τιμή τον ναυτιλιακά-ψάρεμα εξοπλισμό σας waveinn. Γρήγορη αποστολή και ασφαλή πληρωμή waveinn. Θέλουμε να είστε 100% ικανοποιημένοι με την αγορά σας. Αν αυτό δεν ήταν αρκετό, μπορείτε να στείλετε τυχόν ανεπιθύμητες αγορές πίσω σε εμάς, εντός 30 ημερών. Εάν έχετε οποιεσδήποτε ερωτήσεις ή απορίες μην διστάσετε να επικοινωνήσετε με την φιλική ομάδας εξυπηρέτησης πελατών μας, οι οποίοι θα είναι πάρα πολύ ευτυχείς να βοηθήσουνε!


Ας πάρουμε το πρόβλημα από την αρχή. Έστω ότι έχουμε μια παραλία, το διάστημα ΚΛ. Σε αυτή την παραλία υπάρχει πολύς κόσμος που κάνει το μπάνιο του σε όλο το διάστημα ΚΛ. Σε εκείνη την παραλία έρχεται ένας κύριος με λευκό καπέλο και καρότσι που πουλά λουκουμάδες, ας τον ονομάσουμε κύριο Α. Όπου και να σταθεί ο Α σε όλο το διάστημα ΚΛ, όσοι θέλουν λουκουμά θα τον προσεγγίσουν. Όμως, γιατί ο Α να “χει το μονοπώλιο σε όλη την παραλία, σκέφτεται ο λουκουματζής Β, ο οποίος αποφασίζει και αυτός να στήσει το καρότσι του στην παραλία ΚΛ και να ανταγωνιστεί τον Α. Το ερώτημα είναι ποια είναι η καλύτερη στρατηγική για τους δύο πωλητές; Που να στήσουν τον πάγκο τους;\nΒεβαίως, αν κανείς θέλει να ιδρύσει νέο κόμμα τον συμφέρει να ταυτιστεί με τους υπολοίπους και να ιδρύσει κεντρώο κόμμα. Αυτός είναι και ο λόγος που το Ποτάμι χωρίς να “χει πολιτικά πρόσωπα κατάφερε με την πρώτη προσπάθεια να μπει στη Βουλή, ενώ ακροδεξιά κόμματα, όπως αυτό του κυρίου Μπαλτάκου ή ακροαριστεροί σχηματισμοί όπως η ΑΝΤΑΡΣΥΑ, θα συνεχίσουν να βλέπουν τις βουλευτικές έδρες με τα κιάλια. Εξαίρεση στον κανόνα ο κύριος Λεβέντης ο οποίος, αν και κεντρώος, λόγω ελλιπούς προβολής δεν κατάφερε να εκλεγεί για δεκαετίες.\nHotelling, ΑΡΙΣΤΕΡΑ, ΔΕΞΙΑ, το πρόβλημα του λουκουματζή